#1651:  Kencing dalam Botol atau Bekas Khusus

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah hukum kencing dalam botol atau bekas khusus dalam keadaan terpaksa seperti dalam kereta ketika jem? Lebih-lebih lagi, sekarang ini terdapatnya produk-produk (bekas air kencing khusus) yang memudahkan untuk seseorang itu kencing sekalipun ketika berada dalam kereta.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara umumnya, Islam sangat mengambil berat soal kebersihan dan adab-adab termasuklah adab ketika menunaikan qadha’ hajat. Di antara adab-adab ketika menunaikan qadha’ hajat ialah:
Pertama,
 tidak menghadap ke arah kiblat mahupun membelakanginya. Ini adalah bagi menghormati kiblat kaum Muslimin dan membesarkan syiar Allah SWT. Rasulullah SAW bersabda:
إِذَا جَلَسَ أَحَدُكُمْ عَلَى حَاجَتِهِ فَلا يَسْتَقْبِلْ الْقِبْلَةَ وَلا يَسْتَدْبِرْهَا
Maksudnya:
 “
Jika salah seorang daripada kamu sedang buang air (qadha’ hajat), maka janganlah dia menghadap ke arah kiblat mahupun membelakanginya
.”
Riwayat Muslim (389)
Kedua,
tidak memegang zakarnya dengan tangan kanan ketika buang air (kencing). Rasulullah SAW bersabda:
إِذَا بَالَ أَحَدُكُمْ فَلاَ يَأْخُذَنَّ ذَكَرَهُ بِيَمِينِهِ، وَلاَ يَسْتَنْجِي بِيَمِينِهِ، وَلاَ يَتَنَفَّسْ فِي الإِنَاءِ
Maksudnya:
 “
Apabila seseorang daripada kamu kencing maka janganlah sekali-kali dia memegang kemaluannya dengan tangan kanan. Janganlah juga beristinjak dengan tangan kanannya dan jangan bernafas di dalam bekas minuman
.”
Riwayat al-Bukhari (154)
Penjelasan lanjut berkenaan hal ini, bolehlah merujuk kepada artikel kami dalam Ahkam Syar‘iyyah yang bertajuk:
#266 Sentuh Kemaluan dengan Tangan Kanan.
[1]
Ketiga,
 janganlah membersihkan atau menghilangkan najis dengan menggunakan tangan kanan, sebaliknya gunakanlah tangan kiri, berdasarkan hadith di atas.
Keempat,
 sunnahnya untuk seseorang itu membuang air (qadha’ hajat) dalam keadaan duduk dan mendekat (rendah) ke tanah. Hal ini kerana ia lebih tertutup dan lebih selamat daripada terkena percikan air kencing lalu mengotori badan dan pakaiannya. Namun, dibolehkan untuk kencing berdiri jika selamat daripada semua perkara tersebut.
Kelima,
 bersembunyi atau terlindung daripada pandangan mata orang ramai ketika buang air (qadha’ hajat). Penghalang yang sering dijadikan Rasulullah SAW ketika buang air (qadha’ hajat) ialah dinding atau pagar kebun kurma (iaitu dibalik tanah tinggi atau dinding kurma). Riwayat Muslim (517).
Begitu juga jika seseorang berada di tanah lapang lalu terdesak untuk buang air (qadha’ hajat), dan dia tidak menemukan sesuatu apapun yang boleh dijadikan sebagai penghalang, maka dia hendaklah pergi jauh daripada orang ramai. Ini adalah berdasarkan kepada riwayat Mughirah bin Syu‘bah, katanya:
كُنْتُ مَعَ النَّبِيِّ صَلَّى اللَّهُ عَلَيْهِ وَسَلَّمَ فِي سَفَرٍ فَأَتَى النَّبِيُّ صَلَّى اللَّهُ عَلَيْهِ وَسَلَّمَ حَاجَتَهُ فَأَبْعَدَ فِي الْمَذْهَبِ
Maksudnya:
 “
Aku bersama Nabi SAW dalam suatu perjalanan, lalu Baginda terdesak untuk buang air. Maka Baginda pergi jauh dari jalan.
”
Riwayat al-Tirmizi (20) dan beliau menilainya sebagai hasan sahih.
Keenam,
 tidak membuka auratnya kecuali setelah dekat dengan tanah. Hal ini kerana, ia lebih menutup aurat. Ini adalah berdasarkan kepada riwayat Anas R.A, katanya:
كَانَ النَّبِيُّ صَلَّى اللَّهُ عَلَيْهِ وَسَلَّمَ إِذَا أَرَادَ الْحَاجَةَ لَمْ يَرْفَعْ ثَوْبَهُ حَتَّى يَدْنُوَ مِنْ الأَرْضِ
Maksudnya:
 “
Apabila Nabi SAW ingin qadha’ hajat, Baginda tidak akan menyingkap pakaiannya sehinggalah Baginda sudah dekat ke tanah
.”
Riwayat al-Tirmizi (14) dan ia telah dinilai sebagai sahih dalam
Sahih al-Jami‘
 (4652)
Begitu juga jika seseorang itu buang air di dalam tandas, maka janganlah dia menyingkap pakaiannya melainkan setelah mengunci atau menutup pintu tandas dan tertutup daripada pandangan mata orang lain.
Ketujuh,
 membaca doa masuk dan keluar tandas.
Penjelasan lanjut berkenaan hal ini, bolehlah merujuk kepada artikel kami dalam Ahkam Syar‘iyyah yang bertajuk:
#475 Cara Menghalang Jin dan Syaitan daripada Melihat Aurat Manusia.
[2]
Kelapan,
 bersungguh-sungguh membersihkan dan menghilangkan najis setelah selesai buang air (qadha’ hajat). Hal ini berdasarkan sabda Rasulullah ketika memberi peringatan keras terhadap orang-orang yang menganggap remeh perkara bersuci ini. Rasulullah SAW bersabda:
أَكْثَرُ عَذَابِ الْقَبْرِ مِنْ الْبَوْلِ
Maksudnya:
 “
Kebanyakan azab kubur itu (berpunca) daripada air kencing.
”
Riwayat Ibn Majah (342) dan dinilai sebagai sahih dalam
Sahih al-Jami‘
 (1202)
Selain itu, terdapat riwayat daripada Ibn Abbas R.Anhuma, katanya:
مَرَّ رَسُولُ اللَّهِ صَلَّى اللهُ عَلَيْهِ وَسَلَّمَ عَلَى قَبْرَيْنِ، فَقَالَ: إِنَّهُمَا لَيُعَذَّبَانِ، وَمَا يُعَذَّبَانِ فِي كَبِيرٍ، أَمَّا هَذَا: فَكَانَ لاَ يَسْتَتِرُ مِنْ بَوْلِهِ، وَأَمَّا هَذَا: فَكَانَ يَمْشِي بِالنَّمِيمَةِ ثُمَّ دَعَا بِعَسِيبٍ رَطْبٍ فَشَقَّهُ بِاثْنَيْنِ، فَغَرَسَ عَلَى هَذَا وَاحِدًا، وَعَلَى هَذَا وَاحِدًا، ثُمَّ قَالَ: «لَعَلَّهُ أَن يُخَفَّفَ عَنْهُمَا مَا لَمْ يَيْبَسَا
Maksudnya:
 “
Rasulullah SAW melewati dua kubur, lalu bersabda: ‘Sesungguhnya kedua orang ini (dalam kubur) diseksa, dan tidaklah keduanya diseksa kerana dosa besar; adapun yang ini (yang pertama) dahulu tidak berjaga-jaga daripada kencingnya, sedangkan yang ini (orang kedua) mengadu domba.’ Kemudian Baginda minta dibawakan pelepah basah, lalu membelahnya menjadi dua bahagian. Baginda meletakkan pada yang ini (kubur pertama) satu bahagian dan pada yang ini (kubur kedua) satu bahagian. Kemudian Baginda bersabda: ‘Mudah-mudahan keduanya diringankan (daripada azab) selama kedua pelepah ini belum kering.’
”
Riwayat al-Bukhari (6052)
Dalam erti kata lain, dia hendaklah beristinja’ selepas selesai qadha’ hajat, sama ada dengan air ataupun alat-alat istinja’ yang dibolehkan seperti batu, tisu dan seumpamanya. Penjelasan lanjut berkenaan perkara ini, bolehlah merujuk kepada artikel kami dalam Ahkam Syar‘iyyah yang bertajuk:
“Beristinja’ dengan Menggunakan Tisu.”
Buang air dalam botol atau produk khusus
Berbalik kepada soalan yang diajukan, terdapat hadith daripada Umaimah binti Ruqayyah, katanya:
كانَ للنَّبيِّ ﷺ قَدحٌ مِن عيدانٍ تَحتَ سَريرِهِ، يبولُ فيهِ باللَّيلِ
Maksudnya:
 “
Nabi SAW mempunyai sebuah bekas yang diperbuat daripada pelepah kurma yang diletakkan di bawah katilnya, yang Baginda gunakan untuk buang air kecil (kencing) pada waktu malam hari
.”
Riwayat Abu Daud (24) dan Nasa’i (32). Hadith ini dinilai sebagai hasan sahih dalam
Sahih Abi Daud
 (24)
Syeikh ‘Abd al-Rahman bin Nasir al-Barrak ketika mensyarahkan hadith di atas menyatakan, Baginda SAW kencing dalam bekas yang diperbuat daripada pelepah kurma yang diletakkan di bawah katilnya kerana seseorang manusia itu ingin menghalang atau mengelakkan dirinya daripada bangun dari tempat yang dia berada lalu pergi ke tempat buang air (qadha’ hajat). Jadi ini termasuk dalam perkara yang memudahkan (
taisir
).
Justeru, jika seseorang itu susah untuk keluar, misalnya kerana kesejukan atau kerana tidak dapat berdiri dan susah untuknya berdiri dan berjalan, maka dia boleh mengambil bekas atau botol lalu membuang air kecil ke dalamnya. Setelah itu, dia boleh menyapunya (beristinja’) dengan tisu. Ini adalah memudahkan baginya.
[3]
Selain itu, syariat Islam bersifat memudahkan dan tidak menyusahkan. Terdapat pelbagai dalil-dalil daripada al-Quran mahupun hadith yang menunjukkan keadaan tersebut. Antaranya ialah firman Allah SWT:
يُرِيدُ اللَّهُ بِكُمُ الْيُسْرَ وَلَا يُرِيدُ بِكُمُ الْعُسْرَ
Maksudnya:
 “
(Dengan ketetapan yang demikian itu) Allah menghendaki kamu beroleh kemudahan, dan Dia tidak menghendaki kamu menanggung kesukaran.
”
(Surah al-Baqarah: 185)
Menurut Syeikh al-Sa‘di, ayat ini bermaksud Allah menghendaki hal yang memudahkan bagi kamu jalan yang membawa kamu kepada keredhaan-Nya dengan kemudahan yang paling mudah dan meringankannya dengan keringanan yang paling ringan. Oleh kerana itu, segala perkara yang diperintahkan oleh Allah kepada hamba-hamba-Nya pada dasarnya adalah sangat mudah sekali, namun apabila terjadi suatu halangan yang menimbulkan kesulitan, maka Allah SWT akan memudahkannya dengan kemudahan lain iaitu dengan menggugurkannya atau menguranginya dengan segala bentuk keringanan. Namun, hal ini adalah sesuatu yang tidak mungkin dapat dibahaskan perinciannya, kerana perinciannya adalah keseluruhan syariat dan termasuk di dalamnya segala bentuk rukhsah dan keringanan. (Lihat
Tafsir al-Sa‘di
, 1/86).
Begitu juga riwayat daripada Abu Hurairah R.A, Rasulullah SAW bersabda:
فَإِنَّمَا بُعِثْتُمْ مُيَسِّرِينَ، وَلَمْ تُبْعَثُوا مُعَسِّرِينَ
Maksudnya:
 “
Sesungguhnya kamu diutuskan untuk memudahkan (memberi keringanan), bukannya untuk menyusahkan
.”
Riwayat al-Bukhari (6128)
Menurut Ibn Battal, ini adalah sebagaimana perintah Nabi SAW untuk memudahkan sebagaimana hadith lain yang telah disebutkan sebelum ini. Kemudian, beliau menukilkan daripada al-Tabari yang menyebutkan maksud “يَسِّرُوا وَلَا تُعَسَّرُوا” ialah pada perkara-perkara sunat dan bukannya perkara yang telah difardhukan oleh Allah. Begitu juga pada apa yang telah Allah SWT berikan kelonggaran dan keringanan daripada amalan fardhu dalam keadaan adanya keuzuran seperti solat fardhu dalam keadaan duduk kerana tidak mampu untuk berdiri, berbuka puasa di bulan Ramadhan semasa bermusafir dan sakit, dan lain-lain lagi yang termasuk dalam rukhsah yang diberikan oleh Allah SWT kepada para hamba-Nya. Adapun diperintahkan untuk memudahkan dalam perkara-perkara sunat dan melaksanakannya dalam bentuk yang tidak menyusahkan mahupun melampaui batas bagi mengelakkan berasa bosan untuk melakukannya. Hal ini kerana sebaik-baik amalan di sisi Allah SWT adalah yang berterusan dilakukan sekalipun sedikit. (Lihat
Syarh Sahih al-Bukhari
 oleh Ibn Battal, 9/301-302).
Kesimpulannya
Oleh itu, berdasarkan kepada perbahasan dan perbincangan di atas,
kami berpendapat bahawa dibolehkan untuk seseorang itu buang air kecil dalam botol atau produk bekas khusus dengan syarat terlindung daripada pandangan mata orang ramai dan beristinja’ selepas selesai qadha’ hajat dengan menggunakan tisu dan bahan-bahan seumpamanya.

Saya pernah dihadiahkan bekas seperti itu dan diterangkan fungsinya. Sejujurnya, dengan suasana dan keadaan semasa di samping alat yang cukup canggih, maka saya berpendapat hukumnya tidak mengapa, bersyaratkan dengan syarat-syarat di atas.
Jadi, seseorang yang berada dalam situasi di mana terpaksa melakukannya kerana terperangkap dalam kesesakan lalu lintas, atau sakit sehingga menyukarnya untuk kerap bangun ke tandas, atau seumpamanya adalah lebih-lebih lagi dibolehkan.
Begitu juga dia hendaklah memastikan air kencing tersebut tidak tertumpah dan seterusnya mengotori kawasan dalam keretanya (jika dalam situasi di atas), mahupun kawasan lain seperti dalam rumah dan seumpamanya. Seterusnya bekas atau botol yang mengandungi air kencing tersebut hendaklah dibersihkan atau dibuang pada tempat yang sepatutnya, serta tidak dibiarkan merata-rata lalu mengotorkan kawasan sekitar.
Selain daripada itu, keharusan untuk membuang air kecil dalam botol atau bekas khusus juga dilihat termasuk dalam bentuk kemudahan (
al-Taisir
) dan menghilangkan kepayahan (
Raf‘ al-Haraj
) yang diberikan oleh agama Islam kepada para penganutnya.
Semoga Allah SWT memberikan kefahaman yang jelas kepada kita semua dalam beragama. Amin.
Kami akhiri dengan doa:
اللَّهُمَّ لَا سَهْلَ إِلاَّ ما جَعَلْتَهُ سَهْلاً، وأنْتَ تَجْعَلُ الحَزْنَ إذَا شِئْتَ سَهْلاً
Maksudnya:
 “Ya Allah! Tiada kemudahan kecuali apa yang Engkau jadikannya sebagai kemudahan. Dan Engkaulah yang menjadikan perkara yang sukar itu jika Engkau kehendaki dengan kemudahan.”
Riwayat al-Baihaqi dalam
al-Da’awat al-Kabir
(265), Ibn Hibban (974) dan Ibn al-Sunni dalam
‘Amal al-Yaum wa al-Lailah
 (351)
Wallahu a‘lam.
[1]
 Lihat

https://maktabahalbakri.com/266-sentuh-kemaluan-dengan-tangan-kanan/
. Diakses pada 22 Mei 2023.
[2]
 Lihat

https://maktabahalbakri.com/475-cara-menghalang-jin-dan-syaitan-daripada-melihat-aurat-manusia/
. Diakses pada 22 Mei 2023.
[3]
 Lihat

https://sh-albarrak.com/article/18124
. Diakses pada 22 Mei 2023.
Bertarikh: 23 Mei 2023 bersamaan 3 Zulkaedah 1444H


#1652: Melakukan Ibadah Nazar dan Aqiqah dalam Satu Niat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan :
Saya ada nazar untuk sembelih kambing bila dapat anak. Boleh tak saya nak tunaikan nazar itu disekalikan seekor kambing itu untuk aqiqah. Maksudnya tunaikan nazar sekali dengan buat aqiqah anak.
Jawapan :

Waalaikumussalam w.b.t
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, nazar dari sudut bahasa membawa erti berjanji melakukan kebaikan atau kejahatan. Manakala dari sudut istilah, nazar ditakrifkan sebagai :
اِلْتِزَامُ قُربُةِ لَم تَتَعَيَّن فِي الشَّرْعِ، إِمَّا مُطْلَقًا، أَوْ مُعَلَّقًا عَلَى شَيْء
Maksudnya:
Mewajibkan ke atas diri sendiri suatu perbuatan qurbah (ibadah yang mendekatkan diri dengan Allah) yang tidak diwajibkan oleh syara’ (ke atas dirinya), sama ada secara mutlak atau pun dengan menta’liqkan (iaitu mengaitkan) dengan suatu perkara.
 (Lihat
al-Mu‘tamad fi al-Fiqh al-Syafi‘ie
, 2/501)
Hukum melaksanakan tuntutan nazar adalah wajib sekiranya ia merupakan suatu amal ketaatan. Ini berdasarkan firman Allah SWT:
وَلْيُوفُوا نُذُورَهُمْ
Maksudnya:
“Dan hendaklah mereka menyempurnakan nazar-nazar mereka.”
(Surah Al-Hajj: 29)
Demikian juga berdasarkan sebuah hadith yang diriwayatkan oleh Ummu al-Mu’minin A’isyah R.Anha beliau berkata bahawa Rasulullah SAW bersabda:
مَنْ نَذَرَ أَنْ يُطِيعَ اللَّهَ فَلْيُطِعْهُ، وَمَنْ نَذَرَ أَنْ يَعْصِيَهُ فَلاَ يَعْصِهِ
Maksudnya:
“Sesiapa yang bernazar untuk mentaati Allah maka hendaklah dia mentaatinya. Dan sesiapa yang bernazar untuk bermaksiat kepadanya maka janganlah dia bermaksiat kepadanya.”
Riwayat al-Bukhari (6696)
“Nazar adalah seseorang mengikat dirinya untuk melakukan sesuatu yang tidak diwajibkan oleh agama, seperti seseorang berkata, ‘Aku berjanji untuk berkorban,’ atau ‘Aku akan bersedekah jika Allah menyembuhkan penyakitku.’ Ini dalam bentuk syarat kepada Allah Azza wa Jalla.
Dalam hadis ini, Nabi SAW memerintahkan untuk menepati nazar dalam ketaatan kepada Allah dan tidak menepati nazar dalam kemaksiatan. Beliau menjelaskan bahawa siapa pun yang bernazar kepada Allah SWT dengan mengikat dirinya untuk melakukan sesuatu untuk Allah, maka tindakan tindakan tersebut adalah ketaatan kepada Allah, seperti seseorang yang bernazar untuk melakukan solat, puasa, bersedekah, haji, atau umrah. Baik ia terkait dengan syarat ataupun tidak, maka ia harus menepatinya jika mampu melakukannya. Jika sesuatu perbuatan(yang mendekatkan diri kepada Allah) tidak diwajibkan sebelum bernazar, maka nazar tersebut mewajibkan perbuatan  tersebut bagi dirinya kerana ia mengikat dirinya sendiri untuk Allah Ta’ala.
Namun, jika nazar tersebut terkait dengan perbuatan maksiat, seperti seseorang yang bernazar untuk berzina, minum arak, mencuri, atau memakan harta anak yatim, maka dia dilarang untuk menepatinya kerana perbuatan maksiat tersebut dilarang dalam setiap keadaan.
Namun, jika seseorang tidak mampu dan mahu membatalkan nazar tersebut, maka dituntut ke atasnya untuk membayar kafarah sumpah.
مَنْ نَذَرَ نَذْرًا وَلَمْ يُسَمِّهِ فَكَفَّارَتُهُ كَفَّارَةُ يَمِينٍ
Maksudnya:
“Sesiapa yang bernazar dengan satu nazar, namun dia tidak mampu melakukannya, maka kafarahnya adalah kafarah sumpah.”
Riwayat Muslim (1645), Abu Dawud (3323), al-Tirmizi (1528), al-Nasa’ie (3832), Ahmad (17301) dan Ibn Majah (2127)
Maka wajib pada dirinya untuk menunaikan dengan menggantikan dengan menunaikan kafarah sumpah itu iaitu:
Memberi makan kepada sepuluh orang miskin; atau
Memberi pakaian kepada sepuluh orang miskin; atau
Memerdekakan seorang hamba sahaya.
Jika tiga perkara tersebut tidak dapat untuk ditunaikan, maka orang tersebut perlu menunaikan puasa selama 3 hari. Hal tersebut telah difirmankan oleh Allah SWT di dalam al-Quran:
لا يُؤَاخِذُكُمُ اللَّهُ بِاللَّغْوِ فِي أَيْمَانِكُمْ وَلَكِنْ يُؤَاخِذُكُمْ بِمَا عَقَّدْتُمُ الأيْمَانَ فَكَفَّارَتُهُ إِطْعَامُ عَشَرَةِ مَسَاكِينَ مِنْ أَوْسَطِ مَا تُطْعِمُونَ أَهْلِيكُمْ أَوْ كِسْوَتُهُمْ أَوْ تَحْرِيرُ رَقَبَةٍ فَمَنْ لَمْ يَجِدْ فَصِيَامُ ثَلاثَةِ أَيَّامٍ ذَلِكَ كَفَّارَةُ أَيْمَانِكُمْ إِذَا حَلَفْتُمْ وَاحْفَظُوا أَيْمَانَكُمْ كَذَلِكَ يُبَيِّنُ اللَّهُ لَكُمْ آيَاتِهِ لَعَلَّكُمْ تَشْكُرُونَ
Maksudnya:
“Allah SWT tidak menghukum kamu disebabkan sumpah-sumpahmu yang tidak dimaksud (untuk bersumpah), tetapi Dia menghukum kamu disebabkan sumpah-sumpah yang kamu sengaja, Maka kafarah (melanggar) sumpah itu ialah memberi Makan sepuluh orang miskin, iaitu dari makanan yang biasa kamu berikan kepada keluargamu atau memberi pakaian kepada mereka atau memerdekakan seorang budak. Barang siapa tidak sanggup melakukan yang demikian, Maka kafarahnya puasa selama tiga hari. yang demikian itu adalah kafarah sumpah-sumpahmu bila kamu bersumpah (dan kamu langgar). dan jagalah sumpahmu. Demikianlah Allah menerangkan kepadamu hukum-hukum-Nya agar kamu bersyukur (kepada-Nya).”
(Surah al-Maidah: 89)
Menjawab persoalan di atas kami berpandangan tidak boleh menggabungkan antara ibadah nazar dan aqiqah dalam satu niat ini kerana kedua-duanya merupakan ibadah yang tersendiri dan tidak terkait antara satu sama lain.
Telah dinyatakan dalam al-Mausua’h al-Fiqhiyah al-Kuwaitiyyah: Jika seseorang menggabungkan dua ibadah dalam satu niat, seperti kedua ibadah tersebut ada terkaitan seperti mandi Jumaat dan mandi junub, atau junub dan haid, atau mandi Jumaat dan hari raya.Maka,ia tidak membatalkan ibadah tersebut. Namun, jika ada penggabungan antara dua ibadah yang  secara khusus seperti  Zohor dan rawatibnya, maka tidak sah untuk menggabungkannya dalam satu niat, kerana keduanya adalah ibadah yang tersendiri dan tidak termasuk dalam yang lain. (Lihat
al-Mausua’h al-Fiqhiyah al-Kuwaitiyyah
,12/24. )
Saya tutup perbincangan ini dengan marilah sama-sama kita berdoa kepada Allah:
اللَّهُمَّ إِنَّا نَسْأَلُكَ عِلْمًا نَافِعًا، وَرِزْقًا طَيِّبًا، وَعَمَلاً مُتَقَبَّلاً
Maksudnya:
“Ya Allah, kami memohon kepada-Mu ilmu yang bermanfaat, rezeki yang baik dan amalan yang diterima.”
Wallahu a’lam.
Bertarikh: 23 Mei 2023 bersamaan 3 Zulkaedah 1444H


#1653: Solat Sunat Nikah Selepas Asar

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Mohon pencerahan bolehkah solat sunat nikah selepas waktu Asar? Setahu saya tidak ada solat sunat selepas Asar.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.

Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Perkahwinan merupakan Sunnah Rasulullah SAW yang dianjurkan berdasarkan nas al-Quran dan Hadis, inilah fitrah yang dilalui oleh manusia dalam membina kehidupan dengan sempuna dan bahagia. Perkahwinan adalah suatu ibadah yang mempunyai tujuan-tujuan dan hikmahnya yang tertentu.
Berbalik kepada persoalan di atas,
 terdapat beberapa waktu yang dilarang untuk melaksanakan solat.
Diriwayatkan oleh Ibn ‘Abbas R.Anhuma, iaitu:
أَنَّ النَّبِيَّ صلى الله عليه وسلم نَهَى عَنِ الصَّلاَةِ بَعْدَ الصُّبْحِ حَتَّى تَشْرُقَ الشَّمْسُ، وَبَعْدَ الْعَصْرِ حَتَّى تَغْرُبَ
Maksudnya:
Sesungguhnya Nabi SAW, telah melarang dari melakukan solat (sunat) selepas solat subuh sehingga terbitnya matahari dan selepas solat asar sehingga terbenamnya matahari.
Riwayat Al-Bukhari (581)
Menurut Imam al-Nawawi, telah ijma’ bahawa dimakruhkan untuk melakukan solat yang tiada sebab untuk melakukannya pada waktu yang disebutkan di atas. Namun, solat sunat (nawafil) yang mana mempunyai sebab (untuk melakukannya) seperti solat tahiyyatul masjid, solat al-‘Eid, solat Jenazah, solat al-Kusuf, sujud tilawah dan syukur dan juga qadha’ solat fardu yang ditinggal, maka mazhab al-Syafi’e mengharuskan tanpa memakruhkannya. Adapun mazhab Abu Hanifah dan yang lainnya tidak membenarkan kerana termasuk dalam keumuman larangan hadis. (Lihat
Al-Minhaj Syarh Sahih Muslim
, 6/110).
Solat Sunat Selepas Akad Nikah
Terdapat beberapa
athar
 daripada perbuatan Sahabat yang menunjukkan kepada perbuatan solat sunat selepas akad nikah.
Namun yang dimaksudkan di sini bukanlah dilakukan secara langsung selepas akad nikah, tetapi ianya dilakukan ketika mana mendatangi dan menemui si isteri di dalam bilik. Solat ini dilakukan bersama-sama yang mana si isteri menjadi makmumnya.
Hal ini sepertimana yang diriwayatkan oleh Ibn Abi Syaibah di dalam
Musannaf
nya yang mana seorang lelaki telah datang berjumpa dengan Abdullah bin Mas’ud RA lalu berkata:
إِنِّي تَزَوَّجْتُ جَارِيَةً شَابَّةً، وَإِنِّي أَخَافُ أَنْ تَفْرَكَنِي قَالَ: فَقَالَ عَبْدُ اللَّهِ: إِنَّ الْإِلْفَ مِنَ اللَّهِ، وَالْفَرْكَ مِنَ الشَّيْطَانِ، يُرِيدُ أَنْ يُكَرِّهَ إِلَيْكُمْ مَا أَحَلَّ اللَّهُ لَكُمْ، فَإِذَا أَتَتْكَ فَمُرْهَا أَنْ تُصَلِّيَ وَرَاءَكَ رَكْعَتَيْنِ.
Maksudnya:
 “
Sesungguhnya aku telah berkahwin dengan seorang hamba perempuan yang masih dara dan aku takut dia akan membenciku. Berkata Abdullah bin Mas’ud: “Sesungguhnya rasa kasih sayang serta kelembutan itu daripada Allah, dan kebencian itu daripada syaitan. Dia (syaitan) mahu menyemai rasa kebencian kepada kalian apa yang telah Allah halalkan. Sekiranya kamu mendatangi isterimu, arahkan dia untuk solat di belakangmu dua rakaat.”
 Riwayat Ibn Abi Syaibah di dalam Musannafnya (17156)
Dalam sebuah athar yang lain diriwayatkan daripada Abu Sa’id maula Abu Usaid al-Ansari telah berkata:
تَزَوَّجْتُ وَأَنَا مَمْلُوكٌ ، فَدَعَوْتُ نَفَرًا مِنْ أَصْحَابِ النَّبِيِّ – صلى الله عليه وسلم – فِيهِمْ ابْنُ مَسْعُودٍ وَأَبُو ذَرٍّ وَحُذَيْفَةُ – رضي الله عنهم – فَعَلَّمُونِي فَقَالُوا:
إذَا أُدْخِلَ عَلَيْكَ أَهْلُكَ فَصَلِّ عَلَيْكَ رَكْعَتَيْنِ، ثُمَّ سَلْ اللهَ تَعَالَى مِنْ خَيْرِ مَا دَخَلَ عَلَيْكَ، وَتَعَوَّذْ بِهِ مِنْ شَرِّهِ، ثُمَّ شَأنَكَ وَشَأنَ أَهْلِكَ.
Maksudnya:

“Aku telah berkahwin dan aku masih dalam keadaan seorang hamba yang dimiliki. Aku telah mengajak sebahagian sahabat Nabi SAW dan di kalangan yang hadir itu adalah Ibn Mas’ud, Abu Dzar dan Huzaifah R.Anhum. Mereka telah mengajarkanku dengan mengatakan:
“Jika kamu masuk menemui isterimu, maka solatlah dua rakaat kemudian mintalah kepada Allah SWT kebaikan daripada isterimu dan mohonlah perlindungan daripada keburukan isterimu dan kemudian urusanmu dan juga isterimu.”
Riwayat Ibn Abi Syaibah di dalam Musannafnya (17153)

Kesimpulan
 Justeru itu, melihat kepada nas athar di atas juga, ia adalah solat yang dilakukan di dalam bilik ketika si suami memasuki untuk bertemu, mendatangi si isteri dan bukannya dilakukan secara terbuka sejurus selepas nikah. Hal ini juga agar terjaga aurat isteri. Meskipun begitu, sekiranya tidak dilakukan, ianya juga dibolehkan.  Sebahagian ulama menggalakkan pelakuan solat sunat selepas nikah kerana hal ini amat baik dalam memukadimahkan pembinaan rumah tangga agar menjadi ‘Baiti Jannati’ (rumahku syurgaku).
Oleh itu, dalam isu ini kami sarankan agar saudara solat sunat nikah bersama isteri, diluar waktu asar bagi keluar daripada khilaf.
 Wallahu a’lam.
Kami akhiri dengan doa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya:
 “Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
Bertarikh: 23 Mei 2023 bersamaan 3 Zulkaedah 1444H


#1654: Lafaz Talak Bersyarat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Assalammualaikum, saya nak tanya, adakah jatuh talak sekiranya suami berjanji nak ubah perangai dia, contohnya, suami main judi, si isteri dapat tahu dan suami nak berubah dan berkata sekiranya dia main judi lagi, maka jatuh talak terhadap isteri? Maka jatuh ke talak tersebut? Dan jika masa dia cakap itu, dia bagi tahu dia tarik balik.
Jawapan
 :
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.
Taʻliq  ialah  suami menggantungkan talaq kepada isterinya dengan
sifat
atau
syarat
yang dikaitkan dengan isteri atau orang lain atau berlaku pada masa  hadapan. (Lihat
al-Fiqh al-Manhaji
, 2/128)
Fuqaha  empat mazhab  sependapat sabit talaq dengan lafaz ta’liq. Hal ini kerana fuqaha berhujah  berdasarkan dalil  pensyariatan talaq secara mutlak merupakan hak suami sebagaimana firman Allah SWT:
ٱلطَّلَـٰقُ مَرَّتَانِ
Maksudnya :
 “Talak (yang boleh dirujuk kembali itu hanya) dua kali.”
Surah al-Baqarah (229)
Ayat ini  bersifat umum tanpa membezakan talak secara langsung   (التنجيز)  mahupun  tidak langsung tergantung (التعليق). Oleh itu, suami berhak menjatuhkan talak ke atas isterinya sebagaimana yang dikehendaki sama ada segera atau disandarkan pada masa akan datang (ta’liq) sama ada bentuk sumpah dan sebagainya (Lihat
al-Fiqh al-Islami Wa Adilatuhu
,
7/447)
Perkataan yang digunakan bagi
pensyaratan ta’liq
  ialah
 jika, apabila, kalau
dan seumpamanya.  Sebagai contoh
“
Kamu tercerai
 sekiranya
keluar daripada rumah ini
”.
 (Lihat
al-Fiqh al-Islami Wa Adilatuhu
, 7/444)
Rasulullah SAW bersabda :
الْمُسْلِمُونَ عند شُرُوطِهِمْ
Maksudnya
:  “
Orang Islam terikat dengan syarat-syarat yang ditetapkan
.
   Riwayat al-Hakim (1352)
Implikasi talaq  ta’liq:
Tidak jatuh talaq selagi sesuatu yang disyaratkan belum berlaku.
Mereka kekal sebagai suami isteri selagi syarat yang dikaitkan dengan ta’liq tidak berlaku walaupun ia pasti berlaku “
Apabila tiba bulan ramadhan engkau tercerai”
Jatuh talaq apabila syarat yang berkaitan itu berlaku (Lihat :
al-Fiqh al-Manhaji
 (2/128)
Dalam bab “Syarat Dalam Talak” al-Syirazi menyatakan : Jika perceraian dikaitkan dengan syarat yang bukanlah suatu hal yang mustahil seperti masuk ke rumah atau datangnya bulan, maka ia tergantung pada menepati syarat tersebut. Jika syarat tersebut dipenuhi maka,berlakulah perceraian, dan jika syarat tersebut tidak terpenuhi,maka tidak berlakulah perceraian.(Lihat
al-Muhazzab Fi Fiqh al-Imam al-Syafie
,3/21)
Tarik Semula Lafaz Ta’liq
Fuqaha berselisih pendapat terhadap isu tarik semula lafaz ta’liq kepada beberapa pandangan berikut :
Majoriti fuqaha mazhab berpendapat bahawa lafaz ta’liq
tidak boleh dibatalkan
 apabila telah diucapkan, Hal ini kerana  lafaz cerai bersyarat  seolah  suami telah melaksanakan lafaz talaq.
Mazhab Hanbali berpendapat harus membatalkan atau menarik semula lafaz ta’liq. Hal tersebut berdasarkan
 qiyas
(menyamakan
)
seseorang yang menyatakan kepada hambanya
 “ Apabila datang awal bulan, maka kamu dibebaskan”
Maka, tuan mempunyai hak untuk menarik kembali pembebasan hambanya.(Lihat
al-Furu
,5/103 )
Syeikh Ibn Taymiyyah berpendapat harus menarik semula lafaz ta’liq sekiranya akad itu adalah akad mua’wadhah (tukar ganti). Sebagai contoh lafaz seorag suami “
Sekiranya kamu berikan aku seribu, maka kamu akan tertalaq”.
Maka, suami berhak merujuk semula  ( tarik semula) selagi  isteri tidak memberikannya seribu. (Lihat:
al-Syarh al-Mumti’
  (13/ 127- 129)
Kembali kepada persoalan di atas,kami menyatakan bahawa sabit talaq dengan lafaz ta’liq apabila berlaku perkara yang disyaratkan  dan
tidak boleh ditarik balik
  berdasarkan pandangan majoriti fuqaha.Walaubagimanapun,kami berpandangan untuk merujuk kepada Mahkamah Syariah dan membuat permohonan pengesahan lafaz talak. Ini adalah  satu usaha untuk membuktikan adakah si suami berniat untuk mentalakkan atau tidak.
Akhir kalam, semoga Allah SWT mengurniakan ilmu dan kefahaman yang tepat kepada kita dalam melaksanakan setiap titah perintah-Nya. Amin.
Kami menutup dengan doa:
رَبَّنَا آتِنَا فِي الدُّنْيَا حَسَنَةً ، وَفِي الْآخِرَةِ حَسَنَةً ، وَقِنَا عَذَابَ النَّارِ
Maksudnya:
“Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab neraka.”
Surah al-Baqarah (201)
Bertarikh: 23 Mei 2023 bersamaan 3 Zulkaedah 1444H


#1655: Memakan Manatee

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya tertanya-tanya, bolehkah kita memakan haiwan yang dipanggil manatee? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
أُحِلَّ لَكُمْ صَيْدُ الْبَحْرِ وَطَعَامُهُ
Maksudnya:
 “
Dihalalkan bagi kamu binatang buruan laut, dan makanan yang didapati dari laut.
”
(Surah al-Ma’idah: 96)
Syeikh al-Sa‘di menyebutkan, tatkala haiwan buruan itu merangkumi haiwan buruan darat dan lautan, Allah SWT telah mengecualikan bagi kamu — dalam keadaan kamu sedang berihram — haiwan buruan laut iaitu haiwan laut yang hidup dan makanan yang didapati dari laut iaitu haiwan laut yang sudah mati. Justeru, perkara itu menunjukkan bahawa bangkai haiwan laut adalah halal. Selain itu, faedah kehalalannya itu adalah bertujuan supaya kamu memanfaatkannya dan begitu juga temanmu yang bersama kamu dalam perjalanan turut memanfaatkannya. (Lihat
Tafsir al-Sa‘di
, 1/244).
Gambar di atas: Manatee (Lembu laut)
Definisi manatee
Manatee, kadangkala dikenali sebagai
lembu laut
 ialah mamalia air yang besar. la tergolong dalam kumpulan mamalia — dari keluarga
Sirenia
 — yang sama seperti dugong. Terdapat tiga spesies manatee. Manatee Hindia Barat tinggal di Laut Caribbean dan di sepanjang pantai timur Laut Amerika Selatan dan di perairan tenggara Amerika Syarikat. Manatee Amazon menetap di sistem Sungai Amazon dan Sungai Orinoco, manakala manatee Afrika pula tinggal di sungai dan perairan pantai barat Afrika. Manatee Hindia Barat dan Amazon diburu kerana daging, kulit dan minyaknya, dan kedua-duanya menghadapi bahaya kepupusan.
Manatee makan tumbuh-tumbuhan laut sama ada di air tawar atau masin. Bibir sebelah atasnya terbahagi dua, dan berfungsi seperti playar pada tumbuh-tumbuhan apabila tertutup. Seekor manatee boleh makan sehingga melebihi 45 kilogram tumbuh-tumbuhan air dalam sehari. Di Guyana, Amerika Selatan, manatee digunakan untuk membebaskan terusan daripada tumbuh-tumbuhan rumpai yang menghalang laluan. Manatee membesar sehingga sepanjang lima meter dan beratnya mencapai sehingga melebihi 650 kilogram. Ia mempunyai kulit berwarna kelabu muda atau gelap dengan bulu kasar yang pendek bertaburan di seluruh badannya. Kaki hadapannya berbentuk seperti pengayuh dan ekornya membulat. Manatee tidak mempunyai kaki belakang.
Dari segi pengelasan saintifik, Manatee membentuk genus
Trichechus
 dalam keluarga
Trichechidae
. Manatee Hindia Barat ialah
T. manatus
; manatee Amazon,
T. Inunguis
; manatee Afrika,
T. senegalensis
. (Lihat
Ensiklopedia Dunia
, 13/246-247).
Hukum manatee
Pada asasnya, haiwan air dapat dibahagikan kepada dua kategori iaitu spesies ikan sebagaimana rupa bentuknya yang telah diketahui umum. Ia adalah halal untuk dimakan walau bagaimanapun cara ia dimatikan serta tidak perlu disembelih. Hal ini adalah berdasarkan firman Allah SWT:
أُحِلَّ لَكُمْ صَيْدُ الْبَحْرِ وَطَعَامُهُ مَتَاعًا لَّكُمْ وَلِلسَّيَّارَةِ
Maksudnya:

“Dihalalkan bagi kamu binatang buruan laut, dan makanan yang didapati dari laut, sebagai bekalan bagi kamu (untuk dinikmati kelazatannya) dan juga bagi orang-orang yang dalam pelayaran.”
(Surah al-Ma’idah: 96)
Begitu juga, terdapat riwayat daripada Ibn Umar R.Anhuma, beliau berkata:
أُحِلَّت لَنا مَيتَتانِ ودَمانِ؛ الجَرادُ والحيتانُ، والكَبدُ والطِّحالُ
Maksudnya:
 “
Dihalalkan ke atas kita dua jenis bangkai dan dua jenis darah. (Dua jenis bangkai) iaitu belalang dan ikan. (Dua jenis darah) iaitu hati dan limpa
.”
Riwayat al-Baihaqi (1211)[1]
Keduanya, haiwan air yang tidak menyerupai bentuk kebiasaan ikan seperti babi air dan anjing laut. Para ulama telah berselisih pendapat dalam kategori ini. (Lihat
al-Mu‘tamad fi al-Fiqh al-Syafi‘i
, 2/547-548). Bagi kategori ini, Imam al-Nawawi ada menukilkan tiga pendapat yang masyhur mengenai perkara ini dalam kitab beliau, dan menyatakan bahawa pendapat yang sahih di sisi ulama mazhab al-Syafi‘i adalah semuanya halal untuk dimakan, tanpa perlu berhajat kepada sembelihan. Justeru, bangkainya adalah halal untuk dimakan. Hal ini kerana perkataan
al-Samak
 “السَّمَك” — sebagaimana yang terdapat dalam hadith — merujuk kepada semua hidupan air. (Lihat
al-Majmu‘ Syarh al-Muhazzab
, 9/33-34;
al-Mu‘tamad fi al-Fiqh al-Syafi‘i
, 2/548). Ia termasuk sebagaimana firman Allah SWT:
أُحِلَّ لَكُمْ صَيْدُ الْبَحْرِ وَطَعَامُهُ
Maksudnya:
 “
Dihalalkan bagi kamu binatang buruan laut, dan makanan yang didapati dari laut.
”
(Surah al-Ma’idah: 96)
Begitu juga, terdapat riwayat daripada Abu Hurairah RA, bahawa Rasulullah SAW bersabda:
هُوَ الطَّهُورُ مَاؤُهُ، الحِلُّ مَيْتَتُهُ
Maksudnya:
 “
Air laut itu suci lagi menyucikan dan halal bangkainya.
”
Riwayat Abu Daud (83); al-Tirmizi (69) dan al-Nasa’i (59)
Kesimpulannya
Berdasarkan kepada perbincangan dan perbahasan di atas, k
ami berpendapat bahawa manatee adalah halal untuk dimakan dengan syarat ia tidak beracun mahupun memberi mudarat kepada pemakannya.
 Hal ini kerana ia termasuk dalam jenis haiwan air iaitu spesies ikan yang tidak menyerupai bentuk kebiasaan ikan. Oleh itu, ia dihukumkan sebagai halal dan begitu juga bangkainya berdasarkan kepada keumuman nas al-Quran dan juga al-Sunnah.
Apatah lagi dikatakan ia adalah sangat selamat sebagai sumber makanan. Komuniti orang asli di seluruh pantai Caribbean dan Teluk Amerika Utara telah memburu dan memakan manatee selama berabad-abad.[2]
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
[1]
 Imam al-Baihaqi menyebutkan dalam
al-Sunan al-Kabir
, sanad hadith ini adalah sahih.
[2]
 Lihat

https://www.americanoceans.org/facts/can-you-eat-manatee
. Diakses pada 22 Mei 2023.
Bertarikh: 23 Mei 2023 bersamaan 3 Zulkaedah 1444H


#1656: Fakir Miskin Menjual Daging Korban Setelah Menerimanya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apa hukum fakir miskin yang menerima daging korban, mereka ingin menjual daging korban itu? Ini bagi menampung keperluan harian mereka yang lain.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
فَكُلُوا مِنْهَا وَأَطْعِمُوا الْبَائِسَ الْفَقِيرَ
Maksudnya:
“Dengan yang demikian makanlah kamu dari (daging) binatang-binatang korban itu dan berilah makan kepada orang yang susah, yang fakir miskin.”
(Surah al-Hajj: 28)
Syeikh Dr. Wahbah al-Zuhaili berkata: Maka sebutlah nama Allah SWT atas sembelihan-sembelihan tersebut, makanlah sebahagian darinya, dan gunakan sebahagian yang lain untuk memberi makan kepada kepada orang yang mengalami kesusahan dan kefakiran. Perintah untuk ikut memakan daging haiwan sembelihan itu kerana masyarakat jahiliyyah menghindarkan daripada memakan haiwan korban mereka. (Lihat
al-Tafsir al-Munir,
9/186)
Dalam menjawab persoalan di atas, kami nyatakan bahawa bagi golongan fakir yang telah menerima daging korban tersebut, maka mereka dibenarkan untuk menjual daging itu kerana ia telah pun menjadi milik mereka.
Syeikh Abd al-Rahman Ba ‘Alawi berkata:
“Bagi golongan fakir, (dibenarkan) membelanjakan bahagian korban yang diterimanya walaupun seperti menjual barang diterima kerana telah menjadi miliknya.
 Berbeza dengan golongan kaya, maka tidak dibenarkan untuk melakukan perkara seperti menjualnya, namun dia boleh menggunakan bahagian korban yang diberikan itu dengan cara dimakan, disedekah, menjamu tetamu walaupun mereka kaya. Ini kerana, kedudukannya adalah seperti orang yang melakukan korban.” (Lihat
Bughyah al-Mustarsyidin,
hlm. 319)
Justeru, bagi penerima daging korban dari kalangan fakir miskin, maka mereka dibolehkan jika mahu untuk menjual daging tersebut. Mungkin dengan itu, mereka dapat membeli keperluan lain yang boleh meringankan beban dan tanggungan mereka seperti beras, susu anak, bahan asas memasak dan sebagainya.
Bertarikh: 23 Mei 2023 bersamaan 3 Zulkaedah 1444H


#1657: Memakai Hijab di Rumah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin mengetahui mengenai penggunaan hijab di dalam rumah. Apakah hukumnya jika tidak memakai hijab atau menutup kepala menggunakan selendang, tuala dan sebagainya. Adakah benar malaikat akan melaknat wanita yang tidak menutup kepala di dalam rumah, walaupun dia tinggal berseorangan atau hanya dengan suami? Adakah hadith dalil mengenai hal ini? Saya sangat berharap Dato’ Seri dapat membantu.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan di atas, kami mulakan dengan firman Allah SWT:
وَلْيَضْرِبْنَ بِخُمُرِهِنَّ عَلَىٰ جُيُوبِهِنَّ ۖ وَلَا يُبْدِينَ زِينَتَهُنَّ إِلَّا لِبُعُولَتِهِنَّ أَوْ آبَائِهِنَّ أَوْ آبَاءِ بُعُولَتِهِنَّ أَوْ أَبْنَائِهِنَّ أَوْ أَبْنَاءِ بُعُولَتِهِنَّ أَوْ إِخْوَانِهِنَّ أَوْ بَنِي إِخْوَانِهِنَّ أَوْ بَنِي أَخَوَاتِهِنَّ أَوْ نِسَائِهِنَّ أَوْ مَا مَلَكَتْ أَيْمَانُهُنَّ أَوِ التَّابِعِينَ غَيْرِ أُولِي الْإِرْبَةِ مِنَ الرِّجَالِ أَوِ الطِّفْلِ الَّذِينَ لَمْ يَظْهَرُوا عَلَىٰ عَوْرَاتِ النِّسَاءِ ۖ وَلَا يَضْرِبْنَ بِأَرْجُلِهِنَّ لِيُعْلَمَ مَا يُخْفِينَ مِن زِينَتِهِنَّ ۚ وَتُوبُوا إِلَى اللَّهِ جَمِيعًا أَيُّهَ الْمُؤْمِنُونَ لَعَلَّكُمْ تُفْلِحُونَ
Maksudnya: “
Dan hendaklah mereka menutup belahan leher bajunya dengan tudung kepala mereka; dan janganlah mereka memperlihatkan perhiasan tubuh mereka melainkan kepada suami mereka, atau bapa mereka atau bapa mertua mereka atau anak-anak mereka, atau anak-anak tiri mereka, atau saudara-saudara mereka, atau anak bagi saudara-saudara mereka yang lelaki, atau anak bagi saudara-saudara mereka yang perempuan, atau perempuan-perempuan Islam, atau hamba-hamba mereka, atau orang gaji dari orang-orang lelaki yang telah tua dan tidak berkeinginan kepada perempuan, atau kanak-kanak yang belum mengerti lagi tentang aurat perempuan; dan janganlah mereka menghentakkan kaki untuk diketahui orang akan apa yang tersembunyi dari perhiasan mereka; dan bertaubatlah kamu sekalian kepada Allah, wahai orang-orang yang beriman, supaya kamu berjaya.
(Surah al-Nur: 31)
Syeikh al-Maraghi menyebut bahawa wanita-wanita tidak boleh untuk memperlihatkan perhiasan yang sepatutnya mereka sembunyikan dan juga tidak boleh mendedahkan aurat kepada orang selain yang telah disebutkan. (Lihat
Tafsir al-Maraghi
, 18/97)
Pengarang kitab
Asna al-Mathalib
 menyebut:
وَعَوْرَةُ الْحُرَّةِ فِي الصَّلَاةِ وَعِنْدَ الْأَجْنَبِيِّ) وَلَوْ خَارِجَهَا (جَمِيعُ بَدَنِهَا إلَّا الْوَجْهَ، وَالْكَفَّيْنِ) ظَهْرًا وَبَطْنًا
Maksudnya: “
Aurat wanita yang merdeka di dalam solat dan juga di hadapan ajnabi (lelaki yang bukan mahram) demikian juga (aurat mereka) di luar solat adalah keseluruhan badan mereka melainkan muka dan dua tapak tangan zahir dan batin.
” (Lihat
Asna al-Matalib,
1/176)
Ini bererti wajib seorang perempuan itu menutup keseluruhan badannya kecuali muka dan dua tapak tangan di hadapan lelaki lelaki bukan mahram dan tidak diwajibkan hal tersebut di hadapan mahram.
Justeru, syarat menutup aurat tersebut adalah jika di hadapan orang. Manakala
sighah
‘وَلْيَضْرِبْنَ بِخُمُرِهِنَّ عَلَىٰ جُيُوبِهِنَّ’ adalah jika di hadapan orang. Sebaliknya, jika berseorangan maka tidak mengapa.
Berkenaan adakah benar malaikat melaknat wanita yang tidak menutup kepala di dalam rumah, maka ia tidaklah sebegitu. Ini kerana, untuk mengatakan bahawa doa keburukan malaikat, maka ia mesti ada dalil. Dari segi hadis-hadis sahih, maka ia tidaklah menunjukkan ke arah itu.
Semoga Allah SWT kurniakan kepada kita kefahaman agama dan seterusnya mampu mengikutinya dalam semua aspek kehidupan kita sama ada di rumah mahu pun di luar rumah. Kami akhiri dengan doa:
رَبَّنَا آتِنَا فِي الدُّنْيَا حَسَنَةً،وَفِي الْآخِرَةِ حَسَنَةً،وَقِنَا عَذَابَ النَّارِ
Maksudnya:
“Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab neraka.”
(Surah al-Baqarah : 201)
Bertarikh: 23 Mei 2023 bersamaan 3 Zulkaedah 1444H


#1658: Mengeluarkan Duit untuk Ibadah Korban kepada Anak dan Suami

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin bertanya, saya ibu kepada tiga anak lelaki yang telah dewasa. Anak-anak saya berumur 25, 23 & 19 tahun. Saya ingin mengeluarkan duit untuk melakukan qurban 1444 H untuk  ketiga-tiga anak, suami dan diri sendiri. Adakah ia dibolehkan?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Ibadah korban termasuk dalam syiar-syiar agama Allah yang sewajarnya dibesarkan dan diagungkan. Firman Allah SWT:
وَالْبُدْنَ جَعَلْنَاهَا لَكُم مِّن شَعَائِرِ اللَّـهِ لَكُمْ فِيهَا خَيْرٌ ۖ  فَاذْكُرُوا اسْمَ اللَّـهِ عَلَيْهَا صَوَافَّ ۖ فَإِذَا وَجَبَتْ جُنُوبُهَا فَكُلُوا مِنْهَا وَأَطْعِمُوا الْقَانِعَ وَالْمُعْتَرَّۖ  كَذَلِكَ سَخَّرْنَاهَا لَكُمْ لَعَلَّكُمْ تَشْكُرُونَ
Maksudnya:
 “Dan Kami jadikan unta (yang dihadiahkan kepada fakir miskin Makkah itu) sebahagian daripada syiar agama Allah untuk kamu; pada menyembelih unta tersebut ada kebaikan bagi kamu; oleh itu sebutlah nama Allah (semasa menyembelihnya) ketika ia berdiri di atas tiga kakinya maka apabila ia tumbang (serta putus nyawanya), makanlah sebahagian daripadanya, dan berilah (bahagian yang lain) kepada orang-orang yang tidak meminta dan yang meminta. Demikianlah Kami mudahkan dia untuk kamu (menguasainya dan menyembelihnya) supaya kamu bersyukur.
(Surah al-Hajj: 36)
Ayat ini jelas menunjukkan bahawa mereka yang melakukan sembelihan korban dan memilih binatang besar lagi gemuk sudah pasti termasuk dalam golongan yang membesarkan syiar Allah SWT. Syeikh Wahbah al-Zuhaili berkata: “
Ia sebagai tanda dan lambang kebesaran agama Allah dengan melaksanakan ibadat korban tersebut
.” (Lihat
al-Tafsir al-Munir
, 17/296)
Dalam menjawab persoalan di atas, kami nyatakan bahawa perlu ditanya terlebih dahulu sama ada mereka setuju atau tidak kerana masing-masing adalah mukallaf. Keduanya, kesemua mereka masih hidup. Justeru, jika semua bersetuju, maka boleh dilakukan dan tiada masalah.
Perbuatan ini juga dikira sebagai berbuat baik dalam melaksanakan ibadah korban. Daripada Abu Hurairah R.A, bahawa Nabi SAW bersabda:
مَنْ كَانَ لَهُ سَعَةٌ وَلَمْ يُضَحِّ، فَلَا يَقْرَبَنَّ مُصَلَّانَا
Maksudnya:
 “Barangsiapa yang memiliki kelapangan (rezeki) dan tidak melakukan ibadah korban, maka janganlah dia mendekati tempat solat kami.”
Riwayat Ibn Majah (3123) dan Ahmad (14/24)
Sekiranya mampu, maka setiap keluarga boleh melakukan ibadah korban sebagai sunat kifa’i.
Kami akhiri dengan doa:
رَبَّنَا آتِنَا فِي الدُّنْيَا حَسَنَةً،وَفِي الْآخِرَةِ حَسَنَةً،وَقِنَا عَذَابَ النَّارِ
Maksudnya:
“Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab neraka.”
(Surah al-Baqarah : 201)
Wallahu a’lam.
Bertarikh: 23 Mei 2023 bersamaan 3 Zulkaedah 1444H


#1659: Definisi Idhtiba‘ (اضْطِبَاعٌ) dan Hukumnya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah yang dimaksudkan dengan Idhtiba‘ (اضْطِبَاعٌ) serta hukumnya?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami kemukakan di sini pengertian
Idhtiba‘
 (اضْطِبَاعٌ). Imam al-Nawawi menyebutkan,
idhtiba‘
 ialah seorang lelaki menjadikan bahagian tengah kainnya di bawah bahu kanannya di sisi ketiaknya, kemudian melemparkan dua hujung kain tersebut ke sebelah bahu kirinya. Maka, jadilah bahu kanannya terbuka. Perkataan
idhtiba‘
 diambil daripada
dhab’
 (الضَّبع) — dengan dimatikan huruf ba’ — iaitu bahagian atas lengan. Dikatakan juga pertengahan bahagian atas lengan, ada pendapat mengatakan antara ketiak dan separuh bahagian atas lengan. (Lihat
al-Taudhih Syarh al-Idhah fi Manasik al-Hajj wa al-‘Umrah
 oleh Dr Zulkifli al-Bakri, hlm. 154).
Dalam
al-Mausu‘ah al-Fiqhiyyah
 dinyatakan bahawa maksud
Idhtiba‘
dari sudut syarak ialah seseorang lelaki yang berihram dengan meletakkan kain selendang yang dipakainya di bawah ketiak kanan dan kemudian melemparkan hujung kain tersebut ke sebelah tengkuk kiri dan membiarkan bahu kanannya terbuka. (Lihat
al-Mausu‘ah al-Fiqhiyyah
, 5/109)
Kemudian berkenaan hukumnya pula, Imam al-Nawawi menyatakan,
Idhtiba‘
adalah disunatkan hingga akhir tawaf.
Ada pendapat menyatakan, ia berterusan selepas tawaf iaitu ketika mendirikan solat sunat tawaf, dan juga selepasnya sehinggalah selesai daripada sa‘ie. Pendapat yang paling sahih adalah apabila selesai daripada melakukan tawaf, maka tidak lagi
idhtiba‘
, kemudian dirikanlah solat sunat tawaf. Apabila selesai  mendirikan solat, ulangi
idhtiba‘
 dan melakukan sa‘ie dalam keadaan
beridhtiba‘
.
Sesungguhnya
idhtiba‘
 hanya pada tawaf yang ada berlari-lari anak (
ramal
). Manakala tawaf yang tidak terdapat dalamnya berlari-lari anak, tidak ada padanya
idhtiba‘
. Selain itu, disunatkan
idhtiba‘
pada semua pusingan tawaf yang tujuh. Kanak-kanak adalah sebagaimana orang yang baligh pada hukum sunat
idhtiba‘
 mengikut mazhab yang masyhur. Perempuan pula tidak
beridhtiba‘
 kerana tempat i
dhtiba‘
 itu termasuk dalam aurat. (Lihat
al-Taudhih Syarh al-Idhah fi Manasik al-Hajj wa al-‘Umrah
 oleh Dr Zulkifli al-Bakri, hlm. 174).
Terdapat hadith daripada Ibn Ya‘la, daripada bapanya bahawa:
أَنَّ النَّبِيَّ صَلَّى اللَّهُ عَلَيْهِ وَسَلَّمَ طَافَ بِالبَيْتِ مُضْطَبِعًا وَعَلَيْهِ بُرْدٌ
Maksudnya:

“Nabi SAW melakukan tawaf di Baitullah dalam keadaan beridhtiba‘ dan Baginda memakai Burd (sejenis pakaian).”
Riwayat al-Tirmizi (859) dan beliau menyebutkan, hadith ini adalah hadith al-Thauri daripada Ibn Juraij, dan kami tidak mengetahuinya melainkan daripada hadithnya. Hadith ini adalah hasan sahih.
Al-Mubarakfuri ketika mensyarahkan hadith di atas menukilkan daripada al-Qari yang menyatakan,
idhtiba‘
 dan
ramal
(berlari-lari anak) adalah disunatkan pada setiap tawaf yang selepasnya dilakukan sa‘ie. Selain itu,
idhtiba‘
juga adalah disunatkan pada setiap pusingan berbeza halnya dengan
ramal
. Selain daripada itu,
idhtiba‘
tidak disunatkan pada selain tawaf, dan apa yang dilakukan oleh orang awam iaitu dengan beridhtiba‘ ketika bermulanya ihram semasa haji atau umrah adalah sesuatu yang tiada asal baginya, bahkan dimakruhkan semasa solat.
Kemudian al-Mubarakfuri menyebutkan, hadith ini merupakan dalil yang menunjukkan bahawa idhtiba‘ adalah disunatkan dalam tawaf. Al-Hafiz menyebutkan, ia adalah digalakkan (sunat) di sisi jumhur ulama kecuali Imam Malik. (Lihat
Tuhfah Al-Ahwazi
, 3/506).
Begitu juga hadith daripada Ibn Abbas R.Anhuma bahawa:
أَنَّ رَسُولَ اللَّهِ ﷺ وَأَصْحَابَهُ اعْتَمَرُوا مِنَ الْجِعْرَانَةِ فَرَمَلُوا بِالْبَيْتِ وَجَعَلُوا أَرْدِيَتَهُمْ تَحْتَ آبَاطِهِمْ قَدْ قَذَفُوهَا عَلَى عَوَاتِقِهِمُ الْيُسْرَى
Maksudnya:
 “
Rasulullah SAW dan para sahabatnya melakukan umrah dari Ji‘ranah, maka mereka melakukan ramal (berlari-lari anak) mengelilingi al-Bait (Kaabah) dan memasukkan pakaian ihram mereka di bawah ketiak mereka (sebelah kanan), dan melemparkan hujungnya (iaitu yang datang dari bawah ketiak kanan) ke atas bahu kiri mereka.
”
Riwayat Abu Daud (1884)
Syeikh ‘Abd al-Muhsin al-‘Abbad menyebutkan, hadith ini mengandungi penjelasan lanjut berkenaan
idhtiba‘
dan tafsirannya. Hal ini kerana dalam hadith sebelumnya, dinyatakan dengan lafaz, “مضطبعاً” (dalam keadaan
beridhtiba‘
), dan di sini ditafsirkan pula maksud
idhtiba‘
 iaitu meletakkan
rida’
 (kain selendang ihram) yang dipakai di bawah ketiaknya yang kanan dan kemudiannya melemparkan hujung kain itu ke atas bahunya sebelah kiri. (Lihat
Syarh Sunan Abi Dawud
, 221/19).
Kesimpulan
Berdasarkan kepada perbincangan dan kenyataan di atas, j
elaslah bahawa
 idhtiba’
ialah perbuatan mendedahkan bahu sebelah kanan, dengan menjadikan kain selendang ihram yang dipakai dimasukkan di bawah ketiak sebelah kanan, lalu dibawa hujungnya itu ke atas bahu sebelah kiri.
Selain itu,
idhtiba‘
ini juga disunatkan dan dituntut kepada semua jemaah haji lelaki kerana, perbuatan tersebut adalah apa yang mengikut tuntutan yang dibuat oleh Nabi SAW dan para sahabat.
Semoga Allah SWT memberikan kefahaman yang jelas kepada kita semua dalam beragama. Ameen.
Bertarikh: 23 Mei 2023 bersamaan 3 Zulkaedah 1444H


#166 Solat dengan Memakai Kasut

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t.
Saya ada satu persoalan. Apakah hukumnya solat dengan memakai kasut? Lebih-lebih lagi kepada kami yang terlibat sebagai sukarelawan banjir yang memerlukan kami memakai kasut setiap masa disebabkan oleh keadaan jalan dan tempat. Jadi, kami kadang-kadang terus sahaja solat di mana-mana kawasan lapang atau bahagian tanah kosong yang bersih. Mohon pencerahan Datuk.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
فَاتَّقُوا اللَّهَ مَا اسْتَطَعْتُمْ وَاسْمَعُوا وَأَطِيعُوا وَأَنفِقُوا خَيْرًا لِّأَنفُسِكُمْ ۗ وَمَن يُوقَ شُحَّ نَفْسِهِ فَأُولَٰئِكَ هُمُ الْمُفْلِحُونَ
Maksudnya:
 “
Oleh itu bertaqwalah kamu kepada Allah sedaya supaya kamu; dan dengarlah (akan pengajaran-pengajaran-Nya) serta taatlah (akan perintah-perintah-Nya); dan belanjakanlah harta kamu (serta buatlah) kebajikan untuk diri kamu. Dan (ingatlah), sesiapa yang menjaga serta memelihara dirinya daripada dipengaruhi oleh tabiat bakhilnya, maka merekalah orang-orang yang berjaya.”
[1]
Al-Sa‘di menyebutkan dalam tafsirnya,
Taisir al-Karim al-Rahman fi Tafsir Kalam al-Mannan
[2]
 bahawa Allah SWT memerintahkan para hamba-Nya untuk bertaqwa kepada-Nya iaitu dengan mematuhi segala perintah-Nya dan meninggalkan segala larangan-Nya. Oleh itu, ayat ini menunjukkan bahawa segala kewajipan yang tidak mampu dilakukan oleh seorang hamba akan gugur daripadanya. Begitu juga, jika seorang hamba itu mampu menunaikan sebahagian kewajipan dan tidak mampu pada sebahagian kewajipan yang lain, maka hendalah dia menunaikan kewajipan tersebut mengikut kadar kemampuannya dan tergugur daripadanya apa yang dia tidak mampu sebagaimana sabda Nabi SAW:
وَإِذَا أَمَرْتُكُمْ بِأَمْرٍ فَأْتُوا مِنْهُ مَا اسْتَطَعْتُمْ
Maksudnya:
 “
Apabila aku memerintahkan kamu dengan sesuatu, maka lakukanlah ia mengikut kemampuan kamu.
”
[3]
Definisi Kasut
Menurut
Kamus Dewan Edisi Keempat
, kasut ditakrifkan sebagai alas kaki seperti sepatu, selipar, dan lain-lain.
[4]
 Dalam erti kata lain, kasut ialah perlindungan luar untuk kaki. Kasut mempunyai tapak dan kebanyakan kasut juga mempunyai tumit. Bahagian atas kebanyakan kasut lebih tinggi daripada pergelangan kaki. Manusia memakai kasut untuk melindungi kaki mereka daripada cuaca sejuk, objek yang tajam dan permukaan yang tidak selesa. Kasut juga merupakan bahagian yang penting dalam pakaian manusia. Oleh itu, fesyen selalunya menentukan gaya kasut yang dipakai oleh seseorang. Kebanyakan kasut dibuat daripada kulit. Tetapi banyak bahan lain juga boleh digunakan, termasuk kain kanvas, baldu, dan bahan sintetik seperti plastik. Bahan dan gaya kasut agak berbeza-beza bergantung pada cuaca, adat resam, atau perbezaan yang lain. (Lihat
Ensiklopedia Dunia
, Terj. DBP, 10/332).
Solat dengan Memakai Kasut
Di dalam sebuah hadith daripada Syaddad bin Aus R.A, Nabi SAW bersabda:
خَالِفُوا الْيَهُودَ فَإِنَّهُمْ لاَ يُصَلُّونَ فِي نِعَالِهِمْ ، وَلاَ خِفَافِهِمْ
Maksudnya:
 “
Berbezalah dengan orang Yahudi kerana sesungguhnya mereka tidak mendirikan solat dengan memakai kasut atau khuf mereka.
”
[5]
Al-Munawi menyatakan bahawa (disebabkan) orang Yahudi tidak mendirikan solat dengan memakai kasut atau selipar, maka hendaklah kamu solat dengan memakai kasut atau selipar sekiranya ia bersih tidak bernajis (bagi menyelisihi orang-orang Yahudi itu).  Sebahagian ulama salaf mengambil maknanya yang zahir dan berkata: “
S
esiapa yang terkena najis pada seliparnya dan apabila bertempuh dengan tanah atau bumi, maka jadilah ia suci dan harus untuk solat dengan menggunakannya.
” Inilah pendapat
qadim
 bagi Imam Syafi‘i, manakala pendapat
jadid
 beliau pula menyalahinya.
[6]
Terdapat riwayat daripada Abu Maslamah Sa‘id bin Yazid al-Azdi bahawa beliau telah bertanya kepada Anas bin Malik:
أَكَانَ النَّبِيُّ صَلَّى اللهُ عَلَيْهِ وَسَلَّمَ يُصَلِّي فِي نَعْلَيْهِ؟ قَالَ: نَعَمْ.
Maksudnya:

“Adakah Nabi SAW solat dengan memakai kedua seliparnya?” Anas menjawab: “Ya.”
[7]
Badruddin al-‘Aini menukilkan daripada Ibn Battal bahawa menurut para ulama hadith ini bermaksud sekiranya tidak terdapat najis pada kedua selipar (atau kasut), maka tidak mengapa untuk solat dengan memakai kedua selipar itu. Sekiranya terdapat pada kedua selipar itu najis, maka hendaklah dia menyapunya — yakni membersihkan najis itu terlebih dahulu — kemudian solatlah dengan memakai kedua selipar itu.
Namun, mereka berselisih pada cara untuk membersihkan najis yang terdapat pada selipar tersebut. Sebahagian ulama berpendapat jika selipar itu terkena kotoran najis yang basah, maka cukuplah untuk membersihkannya dengan cara menyapunya dengan tanah, lalu solatlah dengan menggunakannya. Menurut Imam Malik dan Abu Hanifah pula, kotoran najis yang basah hendaklah dibersihkan dengan air, manakala bagi kotoran najis yang kering, cukup dengan hanya menggosok atau menyapunya (tanpa perlu kepada air). Adapun Imam al-Syafi‘i, beliau berpendapat bahawa najis yang terdapat pada khuf, selipar dan seumpamanya, tidak boleh dibersihkan melainkan hanya dengan air.
Selain itu, al-‘Aini juga ada menukilkan daripada Ibn Daqiq al-‘Id bahawa solat dengan memakai selipar termasuk dalam perkara rukhsah dan bukannya perkara sunat kerana perbuatan tersebut tidak termasuk dalam makna yang dituntut dalam solat. Kemudian, al-‘Aini mengkritik kenyataan tersebut dengan menyatakan bahawa perbuatan tersebut (yakni solat dengan memakai selipar, kasut atau seumpamanya) dianggap sebagai sunat dan digalakkan dari sudut niat untuk menyelisihi pebuatan orang Yahudi dan bukannya termasuk dalam perkara sunnah (dalam solat) kerana solat dengan memakai selipar bukanlah dengan maksudnya secara zat.
[8]
Oleh itu, kita dibenarkan untuk mendirikan solat dengan memakai selipar, kasut dan seumpamanya dengan syarat selipar atau kasut itu bersih dan suci daripada najis. Sekiranya terdapat najis pada selipar atau kasut, maka kita hendaklah membersihkannya terlebih dahulu, kemudian barulah solat dengan memakainya. Hal ini juga adalah sebagaimana hadith lain bahawa Nabi SAW bersabda:
إِذَا جَاءَ أَحَدُكُمْ إِلَى الْمَسْجِدِ فَلْيَنْظُرْ فَإِنْ رَأَى فِي نَعْلَيْهِ قَذَرًا أَوْ أَذًى فَلْيَمْسَحْهُ وَلْيُصَلِّ فِيهِمَا
Maksudnya:
 “
Apabila salah seorang daripada kamu datang ke masjid, maka lihatlah jika ada kotoran atau najis pada kasutnya. Jika ada, maka hendaklah disapunya (dibersihkannya) dan dibolehkan untuk mendirikan solat dengan memakai kasut itu.”
[9]
Kesimpulannya
Berdasarkan kepada perbahasan dan perbincangan di atas,
kami berpandangan bahawa solat yang didirikan dengan memakai kasut, selipar atau seumpamanya adalah sah dan menepati sebagaimana kehendak syarak agar menyelisihi orang Yahudi.
 Walau bagaimanapun, hendaklah memastikan terlebih dahulu kasut atau selipar yang dipakai itu bersih dan suci daripada najis. Begitu juga dengan tempat atau kawasan lapang yang ingin dijadikan tempat solat, mestilah bersih daripada segala najis kerana termasuk antara syarat sah solat ialah bersih daripada najis pada badan, pakaian dan tempat solat.
Namun, situasi dan keadaan yang berbeza sekiranya ingin mendirikan solat di dalam masjid dengan melihat kepada suasana dan uruf di Malaysia. Justeru, tidak memakai kasut atau selipar semasa berada di dalam masjid dan untuk solat adalah perkara yang biasa bahkan di rumah sendiri pun ditanggalkan kasut ketika mahu memasukinya. Inilah yang lebih
aula
 dan utama daripada memakai kasut yang dibawa masuk ke dalam masjid untuk solat dengannya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 25/12/2021 bersamaan 21 Jamadil Awal 1443H
[1]
 Surah al-Taghabun: 16
[2]
 Lihat
Tafsir al-Sa‘di
, 1/868
[3]
 Riwayat al-Bukhari (7288)
[4]
 Lihat
https://prpm.dbp.gov.my/cari1?keyword=kasut
. Diakses pada 23 Disember 2021.
[5]
 Riwayat Abu Daud (652)
[6]
 Lihat
Faidh al-Qadir
, 3/431
[7]
 Riwayat al-Bukhari (386)
[8]
 Lihat
‘Umdah al-Qari
, 4/119
[9]
 Riwayat Abu Daud (650) dan al-Baihaqi dalam
al-Sunan al-Kubra
 (3889)
-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli


#1660: Amalan-Amalan yang Dianjurkan Pada Hari Nahar Bagi Jemaah Haji

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah amalan-amalan yang digalakkan pada Hari Nahar (10 Zulhijjah)?
Jawapan
Alhamdulillah, segala puji bagi Allah SWT dan selawat dan salam ke atas junjungan besar Nabi Muhammad SAW, ahli keluarga, para sahabat serta orang-orang yang mengikuti jejak langkah Nabi SAW.
Hari al-Nahar merupakan hari ke 10 Zulhijjah. Al-Nahar (النحر) bermaksud penyembelihan (الذبح). Justeru, 10 Zulhijjah dinyatakan sebagai Hari al-Nahar di dalam bulan Islam kerana pada hari tersebut telah disyariatkan kepada seluruh umat Islam yang berkemampuan untuk melaksanakan ibadah penyembelihan haiwan korban.
Daripada Abdullah bin Qurt R.A, Rasulullah SAW bersabda:
إنَّ أعظمَ الأيامِ عندَ اللهِ تباركَ وتعالى يومُ النحرِ ثمَّ يومُ القَّرِّ
Maksudnya: “Hari yang paling agung disisi Allah SWT adalah Hari Nahar, kemudian Hari Qarr”
Riwayat Abu Dawud (1765). Syeikh Syuaib al-Arna’ut menilainya sanadnya sahih.
Hadith ini menunjukkan bahawa antara hari yang paling afdhal di sisi Allah dalam setahun selepas daripada hari Arafah ialah hari raya Aidladha. Ini kerana, banyak perbuatan haji dilakukan pada hari tersebut seperti melontar jamrah al-Aqabah, melakukan korban, bertahallul, melakuan tawaf ifadhah dan sebagainya. Disebabkan itu, ia dinamakan sebagai hari haji al-Akbar sepertimana disebutkan di dalam al-Quran. (Lihat
 Jawahir al-Bihar,
 1/148)
أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ، وَقَفَ يَوْمَ النَّحْرِ بَيْنَ الْجَمَرَاتِ فِي الْحَجَّةِ الَّتِي حَجَّ، فَقَالَ: أَيُّ يَوْمٍ هَذَا؟ قَالُوا: يَوْمُ النَّحْرِ، قَالَ: هَذَا يَوْمُ الْحَجِّ الْأَكْبَرِ
Maksudnya: “Bahawa Rasulullah SAW berdiri pada hari al-Nahr (10 Zulhijjah) di antara jamrah-jamrah pada waktu Baginda SAW menunaikan Haji, lalu Baginda SAW bertanya: “Hari apakah ini?”.  Mereka menjawab: “Hari al-Nahr (hari 10 Zulhijjah)”. Nabi SAW bersabda: “Ini adalah hari Haji Akbar”.
Riwayat Abu Dawud (1945). Syeikh Syu‘aib al-Arna’ut dalam
Takhrij Sunan Abi Dawud
 (1945) menyatakan bahawa sanadnya sahih.
Antara amalan yang dilakukan oleh jemaah haji untuk dilaksanakan pada hari al-Nahar ialah:
Melontar
Jamrah al-Kubra
 mengikut syarat-syaratnya.
Zikrullah kerana termasuk dalam umum
Menyembelih binatang
hadyu
 dan korban.
Tawaf Ifadhah (Tawaf Rukun) sebagai rukun haji.
Sa’ie dengan syarat-syaratnya.
Bercukur atau bergunting rambut sebagai rukun haji dengan syarat-syaratnya.
Firman Allah SWT:
مُحَلِّقِينَ رُءُوسَكُمْ وَمُقَصِّرِينَ
Maksudnya:
“Dengan mencukur kepala kamu, dan kalau (tidak pun) menggunting sedikit rambutnya.”
(Surah al-Fath: 27)
Syeikh Dr. Wahbah al-Zuhaili berkata: Firman-Nya, ‘مُحَلِّقِينَ رُءُوسَكُمْ وَمُقَصِّرِينَ’, yakni dalam keadaan mencukur seluruh rambutnya, dan sebahagian yang lain sebahagian rambutnya.
Al-Tahliq
(mencukur seluruh rambut) dan
al-taqsir
(memotong sebahagian rambut) untuk kaum lelaki, kedua-duanya boleh. (Lihat
al-Tafsir al-Munir,
13/421)
Daripada Ibn Umar R.Anhuma, Rasulullah SAW bersabda:
أَنَّ رَسُولَ اللَّهِ صلى الله عليه وسلم قَالَ ” رَحِمَ اللَّهُ الْمُحَلِّقِينَ ” . قَالُوا وَالْمُقَصِّرِينَ يَا رَسُولَ اللَّهِ قَالَ ” رَحِمَ اللَّهُ الْمُحَلِّقِينَ ” . قَالُوا وَالْمُقَصِّرِينَ يَا رَسُولَ اللَّهِ قَالَ ” رَحِمَ اللَّهُ الْمُحَلِّقِينَ ” . قَالُوا وَالْمُقَصِّرِينَ يَا رَسُولَ اللَّهِ قَالَ ” وَالْمُقَصِّرِينَ ”
Maksudnya:
“Bahawa Rasulullah SAW bersabda: “Semoga Allah SWT merahmati mereka yang mencukur rambutnya (sampai botak)” lalu mereka berkata: “Dan juga bagi mereka yang menggunting rambutnya, ya Rasulullah?” Baginda bersabda lagi “Semoga Allah merahmati mereka yang mencukur rambut mereka (sampai botak).” Lalu mereka berkata lagi: “Dan juga bagi mereka yang menggunting rambutnya, ya Rasulullah?” Namun Baginda tetap bersabda “Semoga Allah merahmati mereka yang mencukur rambut mereka (sampai botak).” Mereka berkata lagi: “Dan juga bagi mereka yang menggunting rambutnya, ya Rasulullah?” Kemudian Baginda bersabda: “Dan juga (semoga Allah merahmati) bagi mereka yang menggunting rambutnya.”
Riwayat Muslim (1301)
Akhir sekali, marilah kita berdoa semoga kita dijauhi dan dilindungi oleh Allah SWT daripada perkara-perkara yang dimurkai oleh-Nya seterusnya hidup dibawah rahmat-Nya. Amin.
Bertarikh: 23 Mei 2023 bersamaan 3 Zulkaedah 1444H


#1661: Pengertian Hari al-Nahr

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Apakah yang dimaksudkan dengan Hari Nahar dan bilakah Hari Nahar?
Jawapan:
Alhamdulillah, segala puji bagi Allah SWT dan selawat dan salam ke atas junjungan besar Nabi Muhammad SAW, ahli keluarga, para sahabat serta orang-orang yang mengikuti jejak langkah Nabi SAW.
Daripada Abdullah bin Qurth R.A, Rasulullah SAW bersabda:
إِنَّ أَعْظَمَ الأَيَّامِ عِنْدَ اللَّهِ تَبَارَكَ وَتَعَالَى يَوْمُ النَّحْرِ ثُمَّ يَوْمُ الْقَرِّ
Maksudnya:

“Hari yang paling agung disisi Allah SWT adalah Hari Nahar, kemudian Hari Qarr.”
Riwayat Abu Daud (1765)
Al-Nahr
 (النَّحْر) bermaksud penyembelihan (الذَّبْح). Justeru, 10 Zulhijjah dinyatakan sebagai Hari al-Nahar di dalam bulan Islam kerana pada hari tersebut telah disyariatkan kepada seluruh umat Islam yang berkemampuan untuk melaksanakan ibadah penyembelihan haiwan korban.
Hari
al-Nahr
ialah hari 10 Zulhijjah (Hari Raya Haji atau Hari Raya Korban). Pada hari itu, jemaah haji memulakan lontaran di Jamratul Kubra. Pada hari itu juga, jemaah haji disunatkan melakukan ibadah korban di mana pelaksanaan ibadah korban itu afdhal dilaksanakan di Mina.
Hari
al-Nahr
 juga disebut sebagai hari Haji Akbar. Hal ini sebagaimana riwayat daripada Ibn Umar R.Anhuma, katanya:
أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ، وَقَفَ يَوْمَ النَّحْرِ بَيْنَ الْجَمَرَاتِ فِي الْحَجَّةِ الَّتِي حَجَّ، فَقَالَ: أَيُّ يَوْمٍ هَذَا؟ قَالُوا: يَوْمُ النَّحْرِ، قَالَ: هَذَا يَوْمُ الْحَجِّ الْأَكْبَرِ
Maksudnya
: “Bahawa Rasulullah SAW berdiri pada hari al-Nahr (10 Zulhijjah) di antara jamrah-jamrah pada waktu Baginda SAW menunaikan Haji, lalu Baginda SAW bertanya: “Hari apakah ini?”.  Mereka menjawab: “Hari al-Nahr (hari 10 Zulhijjah).” Nabi SAW bersabda: “Ini adalah hari Haji Akbar.”
Riwayat Abu Daud (1945). Syeikh Syu‘aib al-Arna’ut dalam takhrij
 Sunan Abi Daud
(1945) menyatakan bahawa sanadnya sahih.
Hadith daripada Ibn ‘Umar R.Anhuma, katanya:
وَقَفَ النَّبِيُّ صَلَّى اللهُ عَلَيْهِ وَسَلَّمَ يَوْمَ النَّحْرِ بَيْنَ الجَمَرَاتِ فِي الحَجَّةِ الَّتِي حَجَّ بِهَذَا، وَقَالَ: «هَذَا يَوْمُ الحَجِّ الأَكْبَرِ
Maksudnya:
 “
Pada hari al-Nahr (Hari Raya Adha) , Nabi SAW kekal berada (yakni tidak berganjak) di (tempat-tempat melontar) jamrah-jamrah, pada haji yang sedang Baginda tunaikan. Baginda bersabda: “Ini adalah hari Haji Akbar.”
Riwayat al-Bukhari (1742)
Hal ini kerana, majoriti amalan haji berada pada hari ini. Pada hari ini, jemaah haji melakukan amalan berikut:
Melontar jamrah al-‘aqabah
Menyembelih
Mencukur atau menggunting rambut
Tawaf
Sa’ie
Hari Nahar juga disebut sebagai hari raya bagi umat Islam. Hadith daripada ‘Uqbah bin ‘Amir R.A, bahawa Rasulullah SAW bersabda:
يَوْمُ عَرَفَةَ وَيَوْمُ النَّحْرِ وَأَيَّامُ التَّشْرِيقِ عِيدُنَا أَهْلَ الإِسْلاَمِ، وَهِيَ أَيَّامُ أَكْلٍ وَشُرْبٍ.
Maksudnya:
 “
Hari Arafah, hari Nahr dan hari-hari Tasyriq adalah hari raya kami orang Islam. Ia adalah hari makan dan minum.”
Riwayat Abu Daud (2419), al-Tirmizi (773), al-Nasa’ie (3004) dan Ahmad (17379). Syeikh Syu’aib al-Arna’ut menyatakan isnadnya sahih dalam takhrij Sunan Abi Daud (2419).
Hari
al-Nahr
ini termasuk hari raya terbesar bagi umat Islam dan terbaik. Ia berurutan setelah menyempurnakan haji. Ketika orang Islam menyempurnakan hajinya, maka mereka akan diampuni. Sesungguhnya haji disempurnakan dengan hari Arafah dan wukuf di Arafah. Ia termasuk salah satu rukun haji yang agung, sepertimana hadith daripada ‘Abd al-Rahman bin Ya’mur, bahawa Nabi SAW bersabda:
الحَجُّ عَرَفَةُ
Maksudnya: “
Haji adalah Arafah.
”
Riwayat al-Tirmizi (814)
Benarlah firman Allah SWT:
فَصَلِّ لِرَبِّكَ وَانْحَرْ
Maksudnya:
 “Oleh itu, kerjakanlah sembahyang kerana Tuhanmu semata-mata, dan sembelihlah korban (sebagai bersyukur).”
(Surah Al-Kausar: 2)
Maksud
‘berkorbanlah’
di dalam ayat tersebut mengikut pendapat yang paling sahih ialah mengorbankan atau menyembelih binatang-binatang korban. Hal ini sepertimana yang disebut di dalam tafsir Imam Ibn Kathir:
“Yang benar bahawa yang dimaksudkan dengan al-Nahr adalah menyembelih korban, iaitu menyembelih unta dan sejenisnya.”
(Lihat
Tafsir al-Quran al-‘Azim
, 4/556)
Kesimpulan
Berdasarkan kepada perbahasan di atas, jelaslah bahawa Hari
al-Nahr
merupakan salah satu daripada hari-hari kebesaran di dalam Islam. Hal ini jelas sebagaimana yang telah disebut di dalam hadith Baginda Nabi SAW. Justeru, perbanyakkanlah ibadah pada hari itu dengan amalan-amalan seperti melakukan ibadah korban, bersedekah, ziarah-menziarahi dan bertakbir membesarkan Allah SWT.
Akhir sekali, marilah kita berdoa semoga kita dijauhi dan dilindungi oleh Allah SWT daripada perkara-perkara yang dimurkai oleh-Nya seterusnya hidup dibawah rahmat-Nya. Amin.
Bertarikh: 23 Mei 2023 bersamaan 3 Zulkaedah 1444H


#1662: Syarat-syarat Nafar Awwal

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Apakah syarat-syarat yang dikenakan bagi jemaah haji yang ingin melaksanakan Nafar Awwal?
Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.
Dalam melaksanakan ibadah haji, jemaah haji diberi pilihan untuk melakukan
Nafar Awwal
 atau
Nafar Thani
. Tujuan
Nafar Awwal
 dibuat adalah untuk meringkaskan tempoh pelaksanaan ibadah haji manakala
Nafar Thani
 pula adalah bermaksud melaksanakan ibadah haji seperti biasa.
Firman Allah SWT:
فَمَن تَعَجَّلَ فِي يَوْمَيْنِ فَلَا إِثْمَ عَلَيْهِ وَمَن تَأَخَّرَ فَلَا إِثْمَ عَلَيْهِ
Maksudnya
:
“Sesiapa yang segera (meninggalkan Mina) pada hari yang kedua, maka ia tidaklah berdosa dan sesiapa yang melambatkan (meninggalkan Mina) maka ia juga tidaklah berdosa”
(Surah al-Baqarah: 203)
Menurut Syeikh Wahbah al-Zuhaili di dalam Tafsir al-Munir menjelaskan bahawa menjadikan jamrah hanya pada dua hari (11 dan 12 Zulhijjah) sahaja tidaklah berdosa, manakala sesiapa yang melanjutkannya sehingga hari yang ketiga (13 Zulhijjah) adalah juga tidak berdosa. Maka apa yang paling afdhal ialah kekal di Mina dan bermabit padanya selama tiga hari tiga malam untuk melontar. (Lihat
Tafsir al-Munir
, 2/218).
ِAl-Lajnah al-Daimah dalam fatwanya menyebut: Tempoh yang diwajibkan oleh jemaah haji di Mina selepas Hari Nahar ialah dua hari iaitu pada tanggal sebelas dan dua belas Zulhijjah. Adapun pada tanggal tiga belas Zulhijjah, tidak wajib bagi orang yang mengerjakan haji di Mina, dan tidak wajib baginya untuk melontar di jamrah pada hari itu; malah ia hanya dianjurkan, melainkan dia masih berada di Mina ketika matahari terbenam pada hari kedua belas, dalam hal ini dia mesti bermalam di Mina dan melontar di tiga Jamarat selepas matahari tergelincir (zohor) pada 12 Zulhijjah.
Berkenaan dengan maksud yang disebutkan dalam ayat tersebut, jika seseorang bersegera meninggalkan Mina setelah bermalam 2 malam setelah hari al-Nahar, dan selepas melontar di tiga jamarat pada hari kesebelas dan kedua belas, maka tidak ada kesalahan dan dosa baginya dan tidak dikenakan dam padanya, Hal ini kerana dia telah melakukan apa yang telah diwajibkan daripadanya. Dan jika seseorang tinggal di Mina dan bermalam sebelum hari ketiga belas di sana, dan melontar di tiga jamarat pada hari ketiga belas, juga tidak ada kesalahan dosa ke atasnya; sebaliknya dia bermalam di Mina dan melontar di tiga jamarat pada hari itu adalah lebih baik dan akan mendatangkan pahala yang lebih besar, kerana Nabi SAW melakukan hal itu. Kemudian Allah SWT mengakhiri ayat tersebut dengan menyeru agar kita bertaqwa kepada-Nya dan beriman kepada hari akhirat. (Lihat
Fatawa al-Lajnah al-Da’imah li al-Buhuth al-‘Ilmiyyah wa al-Ifta’
, 11/266-267)
Setiap pelaksanaan amalan ibadah perlulah ada padanya syarat-syarat bagi menyempurnakannya. Antara syarat-syarat bagi pelaksanaan
Nafar Awwal
adalah seperti berikut:
Jemaah haji tersebut perlu meninggalkan Mina sebelum terbenam matahari pada 12 Zulhijjah.
Jemaah tersebut telah menyempurnakan kesemua lontaran di ketiga-tiga jamrah bagi dua Hari Tasyriq (11 dan 12 Zulhijjah) sebanyak 42 biji anak batu.
Jemaah haji tersebut telah bermabit di Mina selama dua malam dengan sempurna.
Jemaah haji perlu berqasad di dalam hatinya untuk melaksanakan Nafar Awwal sebelum keluar dari Mina dan qasad nafarnya itu perlu disegerakan dengan keluarnya.
Jemaah haji tersebut tidak berazam untuk kembali bermabit di Mina. Oleh itu, dia perlulah bernafar sebelum terbenam matahari pada hari 12 Zulhijjah. Ini bermaksud jemaah tersebut telah benar-benar berjalan keluar sebelum matahari terbenam. Oleh itu, sekiranya jemaah tersebut telah memulakan perjalanannya, namun dia masih berada di dalam had kawasan mina lalu matahari telah terbenam, dalam hal ini nafar tersebut adalah dikira sah.
Kesimpulan
Nafar Awwal
 yang telah digariskan oleh syarak adalah satu keringanan yang diberikan kepada para jemaah haji. Keringanan ini diberi kepada mereka yang kesuntukan masa dan tergesa-gesa dalam melaksanakan ibadah haji. Dengan Nafar Awwal, ibadah haji yang sepatutnya panjang dapat disingkatkan tempohnya bagi memudahkan jemaah haji terus pulang ke Kota Makkah.
Namun begitu, pelaksanaan ibadah haji yang jarang-jarang dilakukan perlulah dititikberatkan berkenaan kesempurnaannya agar ibadah yang dilakukan diterima oleh Allah SWT.
Semoga dengan penjelasan yang diberikan dapat menghilangkan kekeliruan kepada semua. Akhir sekali, marilah kita berdoa semoga kita dijauhi dan dilindungi oleh Allah SWT daripada perkara-perkara yang dimurkai oleh-Nya seterusnya hidup dibawah rahmat-Nya. Amin.
Bertarikh: 23 Mei 2023 bersamaan 3 Zulkaedah 1444H


#1663: Pengertian Talbiah dan Waktunya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah maksud Talbiah dan bilakah waktu yang disunatkan untuk memulakannya dan bilakah waktu untuk menghabiskannya?
Jawapan
Alhamdulillah, segala puji bagi Allah SWT dan selawat dan salam ke atas junjungan besar Nabi Muhammad SAW, ahli keluarga, para sahabat serta orang-orang yang mengikuti jejak langkah Nabi SAW.
Talbiah merupakan satu ucapan yang menandakan kehadiran para Jemaah Haji yang dilafazkan oleh setiap jemaah haji. Ucapan ini dilaungkan setelah berihram ketika berada di tanah suci. Maksud yang dikehendaki dari laungan talbiah ini ialah menyahut seruan Allah SWT, pembuka ucapan dan pengakuan atau ikrar, iltizam serta komitmen perjanjian dan kata-kata langsung atau berdialog dengan Allah SWT.
Lafaz talbiah adalah seperti berikut:
لَبَّيْكَ اللّٰهُمَّ لَبَّيْكَ، لَبَّيْكَ لَا شَرِيْكَ لَكَ لَبَّيْكَ، إِنَّ الْحَمْدَ وَالنِّعْمَةَ لَكَ وَاْلملْكَ لَا شَرِيْكَ لَكَ
Maksudnya:

“Hamba-Mu datang menyahut panggilan-Mu ya Allah. Hamba-Mu datang menyahut panggilan-Mu. Hamba-Mu datang menyahut panggilan-Mu. Tuhan yang tiada sekutu bagi-Mu. Hamba-Mu datang menyahut panggilanMu. Sesungguhnya segala puji dan nikmat dan kerajaan adalah kepunyaanMu, tiada sekutu bagiMu.”
Hal ini bersandarkan hadith daripada Ibn ‘Umar R.Anhuma, Rasulullah SAW bersabda:
لَبَّيْكَ اللَّهُمَّ لَبَّيْكَ لَبَّيْكَ لاَ شَرِيكَ لَكَ لَبَّيْكَ إِنَّ الْحَمْدَ وَالنِّعْمَةَ لَكَ وَالْمُلْكَ لاَ شَرِيكَ لَكَ
Maksudnya:
“Hamba-Mu datang menyahut panggilan-Mu ya Allah. Hamba-Mu datang menyahut panggilan-Mu, Tuhan yang tiada sekutu bagi-Mu. Hamba-Mu datang menyahut panggilanMu. Sesungguhnya segala puji dan nikmat dan kerajaan adalah kepunyaanMu, tiada sekutu bagiMu.”
Riwayat Muslim (1184)
Sunat membaca laungan talbiah ini dimulai daripada berniat ihram hingga permulaan tawaf bagi yang mengerjakan umrah dan hingga mulai melontar jamrah al-Kubra atau mulai tawaf atau bercukur mengikut amalan mana yang didahulukan bagi yang mengerjakan haji.
Dalam hadith As-Sa’ib bin Khallad, Rasulullah SAW bersabda:
أَتَانِي جِبْرِيلُ فَأَمَرَنِي أَنْ آمُرَ أَصْحَابِي أَنْ يَرْفَعُوا أَصْوَاتَهُمْ بِالإِهْلاَلِ وَالتَّلْبِيَةِ
Maksudnya:
“Telah datang kepadaku Jibril A.S, maka dia memerintahkan aku untuk memerintahkan sahabat-sahabatku agar mengangkat suara-suara mereka ketika berihlal atau bertalbiah”
Riwayat al-Tirmizi (829)
Bacaan talbiah disunatkan bagi lelaki untuk menyaringkan dan meninggikan suara dan tidak pula disunatkan bagi wanita. Justeru, bacaan talbiah akan berterusan, berulang-ulang dan bergema di seluruh tanah haram Makkah dimana berkumpulnya semua jemaah haji.
Firman Allah SWT:
وَأَذِّن فِي النَّاسِ بِالْحَجِّ يَأْتُوكَ رِجَالًا وَعَلَىٰ كُلِّ ضَامِرٍ يَأْتِينَ مِن كُلِّ فَجٍّ عَمِيقٍ
Maksudnya:
“Dan serukanlah umat manusia untuk mengerjakan ibadat Haji, nescaya mereka akan datang ke (rumah Tuhan) mu dengan berjalan kaki, dan dengan menunggang berjenis-jenis unta yang kurus yang datangnya dari berbagai jalan (dan ceruk rantau) yang jauh.”
(Surah al-Hajj: 27)

Kesimpulan
Talbiah sememangnya digalakkan oleh Nabi SAW bagi setiap jemaah haji. Bahkan, perkara ini dianggap sunat (mustahab). Walau bagaimanapun, jika seseorang jemaah haji itu meninggalkan perbuatan talbiah, haji yang dilakukannya tetap sah namun mereka tidak mendapat pahala fadilat talbiah tersebut. Ini jelas berdasarkan hadith di bawah:
Daripada Saidina Abu Bakar al-Siddiq R.A, bahawa Nabi SAW telah ditanya:
أَيُّ الْحَجِّ أَفْضَلُ؟ قَالَ: الْعَجُّ وَالثَّجُّ
Maksudnya:
“Apakah haji yang paling afdhal? Baginda menjawab: “Menyaringkan ucapan talbiah dan menyembelih binatang korban.”
Riwayat al-Tirmizi (827)
Kami ingin mengambil peluang di sini untuk mengingatkan para jemaah haji bahawa ibadah haji yang dilakukan adalah satu peluang yang harus digunakan dengan sebaik-baiknya. Oleh itu, gunakanlah kesempatan itu untuk memperbanyakkan lagi amalan-amalan yang mampu mendekatkan kita kepada haji yang mabrur.
Kami katakan yang talbiah merupakan penzahiran jemaah haji atas sifat kehambaannya untuk menyahut titah perintah Allah dengan sesungguh-sungguhnya. Ia hanya dilafazkan untuk pelaksanaan ibadat haji dan umrah sahaja, dan pada masa selesai berniat ihram hingga tawaf bagi umrah dan melontar bagi yang melaksanakan ibadat haji. Justeru, banyaklah menyebut dengan lidah dan hati serta penghayatan maksud dan makna talbiah itu semasa melaksanakan ibadat haji atau umrah.
Akhir sekali, marilah kita berdoa semoga kita dijauhi dan dilindungi oleh Allah SWT daripada perkara-perkara yang dimurkai oleh-Nya seterusnya hidup dibawah rahmat-Nya. Amin.
Bertarikh: 23 Mei 2023 bersamaan 3 Zulkaedah 1444H


#1664: Melakukan Persetubuhan Selepas Tahallul Awwal

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum wbt. Adakah rosak haji sekiranya seseorang yang sudah melakukan
tahallul awal
 tetapi belum melakukan tawaf ifadhah, bersetubuh dengan isterinya?
Jawapan
Alhamdulillah, segala puji bagi Allah SWT dan selawat dan salam ke atas junjungan besar Nabi Muhammad SAW, ahli keluarga, para sahabat serta orang-orang yang mengikuti jejak langkah Nabi SAW.
Firman Allah SWT:
الْحَجُّ أَشْهُرٌ مَّعْلُومَاتٌ فَمَن فَرَضَ فِيهِنَّ الْحَجَّ فَلَا رَفَثَ وَلَا فُسُوقَ وَلَا جِدَالَ فِي الْحَجِّ
Maksudnya:

“(Masa untuk mengerjakan ibadat) Haji itu ialah beberapa bulan yang termaklum. Oleh yang demikian sesiapa yang telah mewajibkan dirinya (dengan niat mengerjakan) ibadat Haji itu, maka tidak boleh mencampuri isteri, dan tidak boleh membuat maksiat, dan tidak boleh bertengkar, dalam masa mengerjakan ibadat Haji.”
(Surah al-Baqarah: 197)
Ibn Kathir berkata: “ (فلا رفث) di sini bermaksud sesiapa yang berihram dengan haji atau umrah, maka hendaklah dia meninggalkan
rafath
(رفث), iaitu bersetubuh. Begitu juga diharamkan kepada perkara yang membawa kepada persetubuhan, berciuman, dan seumpamanya serta membicarakan hal itu di hadapan wanita.” (Lihat
Tafsir al-Quran al-’Azim
, 1/543)
Berdasarkan persoalan di atas, sesiapa yang bersetubuh dengan isterinya selepas
tahallul awwal
serta belum melakukan tawaf ifadhah, maka hajinya tidak rosak, namun, dia telah melakukan dosa dan wajib baginya bertaubat dan beristighfar dan dia perlu membayar dam dengan menyembelih seekor kambing dan mengagihkannya kepada orang-orang miskin di tanah haram dan dia tidak dibenarkan memakan sedikit pun daging itu. Dia juga perlu  keluar dari tanah haram menuju tanah halal untuk memperbaharui ihramnya, dan kemudiannya melakukan tawaf ifadhah.
Imam al-Nawawi berkata: “Adapun bersetubuh pada kemaluan wanita atau duburnya, atau dubur lelaki dan haiwan, maka rosaklah hajinya jika ia dilakukan sebelum tahallul pertama sama ada ia sebelum wuquf di Arafah dan selepasnya. Jika perbuatan itu dilakukan antara dua tahallul, hukumnya tidaklah rosak hajinya.” (Lihat
al-Idhah fi Manasik al-Hajj wa al-Umrah
, hlm. 170)
Disebut dalam
al-Mausu’ah al-Fiqhiyyah al-Kuwaitiyyah
: “Para ulama’ bersepakat bahawa perbuatan bersetubuh selepas Tahallul Awwal tidak merosakkan haji. Namun, berlaku perbezaan pendapat dalam masalah kewajipannya:
Pertama
: Pendapat dalam kalangan mazhab Hanafi, Syafi’iyyah dan Hanbali berpendapat bahawa dia wajib menyembelih seekor kambing. Mereka menyebut bahawa dalilnya, “Pelanggarannya dianggap ringan, kerana dia telah bertahallul selain daripada yang berkaitan dengan hal perempuan.
Kedua:
 Pendapat Imam Malik, begitu juga salah satu pendapat dalam kalangan mazhab Syafi’i dan Hanbali, wajib baginya menyembelih seekor unta. Al-Baji berdalilkan bahawa pelakunya telah melakukan pelanggaran yang berat di dalam ihram.
Imam Malik dan ulama’ daripada kalangan mazhab Hanbali mewajibkan orang yang melakukan pelanggaran ini setelah
Tahallul Awwal
 dan sebelum melakukan Tawaf Ifadhah, dia hendaklah keluar ke tanah halal untuk melakukan umrah. Ini berdasarkan ucapan Ibn ‘Abbas R.Anhuma tentang perkara tersebut. Manakala ulama’ dari kalangan mazhab Hanafi dan Syafi’i tidak mewajibkan hal tersebut.” (Lihat
al-Mausu’ah al-Fiqhiyyah al-Kuwaitiyyah,
2/192)
Syeikh Muhammad bin Ibrahim berkata: “Amalan selepas tahallul tidak memudaratkan ibadat haji. Sama ada haji itu ifrad atau qiran. Namun ia dikira sebagai membatalkan ihramnya. Ini bermakna tidak sah dia melakukan tawaf Ifadhah sebelum dia keluar ke tanah halal kemudian berihram, kemudian masuk ke Makkah semula dan kemudian melakukan Tawaf Ifadhah dalam keadaan ihram yang sah, sehingga ihramnya dapat dilakukan di tanah yang halal dan haram, namun dia wajib menyembelih kambing di tanah haram dan memberi makan kepada orang-orang miskin di sana dan tidak boleh baginya memakan sedikitpun dagingnya. Isterinya pula wajib menyembelih seekor kambing yang lain jika dia melakukannya dengan kerelaan hati. Jika dia dipaksa, maka tidak ada kewajipan apa-apa pun padanya.” (Lihat
Fatawa wa Rasail Muhammad bin Ibrahim
, 5/203-204)
Syeikh Muhammad bin Soleh al-‘Uthaimin ketika ditanya, “Seorang suami bersetubuh dengan isterinya sebelum melakukan tawaf Ifadhah, sedangkan dia telah melontar di Jamrah al-’Aqabah dan mencukur kepalanya. Apakah dikenakan ke atasnya?”
Beliau menjawab, “Tidak ada kewajipan baginya melainkan dia mesti menyembelih fidyah untuk disedekahkan kepada orang-orang fakir di tanah haram. Dan dia hendaklah memulakan ihram semula dari tanah yang halal, kemudian melakukan tawaf dalam keadaan ihram. “(Lihat
Liqa’ al-Bab al-Maftuh
, 90/17)
Kesimpulan
Sebagai kesimpulan, kami nyatakan bahawa sesiapa yang bersetubuh dengan isterinya selepas
tahallul awwal
serta belum melakukan
tawaf ifadhah
, maka hajinya tidak rosak, namun, dia telah melakukan dosa dan wajib baginya bertaubat dan beristighfar dan dia perlu membayar dam dengan menyembelih seekor kambing dan mengagihkannya kepada orang-orang miskin di tanah haram dan dia tidak dibenarkan memakan sedikit pun daging itu. Dia juga perlu  keluar dari tanah haram menuju tanah halal untuk memperbaharui ihramnya, dan kemudiannya melakukan tawaf ifadhah.
Kami tegaskan di sini seboleh-bolehnya tunaikanlah ibadat haji dengan sesempurnanya terlebih dahulu sehingga selesai
tahallul thani
. Ketika itu barulah diizinkan untuk bersama dengan isteri. Firman Allah SWT:
وَأَتِمُّوا الْحَجَّ وَالْعُمْرَةَ لِلَّهِ
Maksudnya
:
“Dan sempurnakanlah ibadat haji dan umrah kerana Allah.”
(Surah al-Baqarah: 196)
Syeikh al-Maraghi berkata: “Kerjakanlah ibadat haji dan umrah dengan sempurna dan lengkap, secara lahiriyah. Ia dilakukan dengan menunaikan syariat dan rukun menurut yang sepatutnya. Sementara secara batiniah, ia dilaksanakan dengan penuh keikhlasan kerana Allah SWT dan bukan dengan tujuan untuk mencari sumber pendapatan menerusi dagangan atau menarik pujian orang dan nama. Meskipun begitu, dibenarkan berdagang dilakukan secara ikhlas, tetapi tujuan sebenar ke Makkah bukan untuk berdagang.” (Lihat
Tafsir al-Maraghi,
 1/393)
Ketahuilah bahawa ibadah haji ini merupakan ibadah yang perlu dilaksanakan dengan sempurna semampunya dan perlu dilakukan dengan berhati-hati agar haji tersebut diterima Allah dan dikurniakan haji yang mabrur.
Akhir sekali, marilah kita berdoa semoga kita dijauhi dan dilindungi oleh Allah SWT daripada perkara-perkara yang dimurkai oleh-Nya seterusnya hidup dibawah rahmat-Nya. Amin. Wallahua’lam.
Bertarikh: 23 Mei 2023 bersamaan 3 Zulkaedah 1444H


#1665: Waktu Pelaksanaan dan Penyembelihan Dam Tamattu‘

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum w.b.t Dato’ Seri. Adakah benar kata-kata sesetengah orang bahawa ada diantara orang yang mengerjakan Haji Tamattu’ tidak dikenakan Dam? Bagi orang yang dikenakan Dam pula, bilakah masa yang sesuai untuk melaksanakan Dam Tamattu‘?

Jawapan
Waalaikumussalam w.b.t
Alhamdulillah, segala puji bagi Allah SWT dan selawat dan salam ke atas junjungan besar Nabi Muhammad SAW, ahli keluarga, para sahabat serta orang-orang yang mengikuti jejak langkah Nabi SAW.
Haji Tamattu’ ialah haji yang dilakukan selepas seseorang itu melakukan umrah pada bulan-bulan haji. Imam al-Nawawi berkata: “Haji tamattu’ ialah seseorang itu berihram umrah dari miqat negerinya dan menyelesaikan umrahnya, kemudian dia melakukan niat ibadah haji dari Makkah. Dinamakan tamattu’ kerana dia dapat melakukan larangan ihram antara haji dan umrah. Dia halal melakukan semua larangan haji apabila selesai umrah sama ada menyembelih binatang hady atau tidak. (Lihat
al-Idhah fi Manasik al-Hajj wa al-Umrah
, hlm. 134)
Firman Allah SWT:
فَمَن تَمَتَّعَ بِالْعُمْرَةِ إِلَى الْحَجِّ فَمَا اسْتَيْسَرَ مِنَ الْهَدْيِ
Maksudnya:
 “
Maka sesiapa yang mahu menikmati kemudahan dengan mengerjakan Umrah, (dan terus menikmati kemudahan itu) hingga masa (mengerjakan) ibadat Haji, (bolehlah ia melakukannya kemudian wajiblah ia) menyembelih Dam yang mudah didapati.
”
(Surah al-Baqarah: 196)
Ibn Kathir berkata: “Ayat ini bermaksud jika kamu mampu untuk menunaikan ibadah haji, maka bagi mereka yang di antara kamu yang melakukan haji tamattu’ dengan melakukan umrah terlebih dahulu kemudian melakukan haji, termasuk di dalamnya orang yang berniat ihram untuk keduanya pada masa yang sama, atau yang pertama kali berniat ihram untuk umrah dan kemudian setelah selesai melakukan umrah, dia berniat ihram untuk haji. Ini disebut dengan haji tamattu’ secara khusus, dan ia maaruf dalam kalangan para fuqaha’. Maka hendaklah dia menyembelih haiwan hadyu berdasarkan apa yang dia mampu, dan yang paling sedikit adalah seekor kambing. Namun, boleh juga menyembelih lembu kerana Rasulullah SAW telah menyembelih lembu untuk isteri-isterinya.” (Lihat
Tafsir al-Quran al-‘Azim
, 1/399)
Dam Tamattu‘ adalah dam yang dikenakan sekiranya seseorang itu mengerjakan ibadah umrah pada suatu musim haji iaitu dia telah mengerjakan tawaf dan sa‘ie untuk ibadah tersebut. Kemudian dia berihram pula untuk ibadah haji pada tahun tersebut tanpa lebih dahulu keluar dari Makkah hingga sejauh yang membolehkan dia solat qasar. Maka orang tersebut dikira telah melakukan ibadah secara tamattu’. (Lihat
al-Fiqh al-Islami wa Adillatuhu,
3/328)
Berkenaan waktu sembelihan bagi dam haji tamattu’ dan qiran, para fuqaha’ berbeza pendapat berkenaan waktu sembelihannya:
Pendapat pertama:
Jumhur fuqaha’ berpendapat bahawa waktu sembelihannya bermula pada hari Nahar dan tidak sah dilakukan sebelumnya.
Pendapat Kedua:
 Mazhab Syafi’i berpendapat bahawa dibolehkan menyembelihnya setelah ihram haji dilakukan. Begitu juga setelah selesainya tahallul umrah dan sebelum ihram daripada haji mengikut pendapat yang paling sahih dalam mazhab.
Ibn Qudamah berkata: “Adapun waktu menyembelih haiwan hadyu adalah pada hari al-Nahar (hari raya qurban). Ini adalah pendapat Malik dan Abu Hanifah, kerana sebelum hari al-Nahar tidak boleh menyembelih qurban, maka tidak boleh juga menyembelih hadyu tamattu, sebagaimana tidak bolehnya menyembelihnya sebelum tahallul umrah. al-Syafi’i berkata, dibolehkan menyembelihnya setelah melakukan ihram haji dalam satu pendapat, dan juga sebelumnya setelah dia bertahallul daripada ihram umrah. Dalam hal ini, terdapat dua kemungkinan. Alasan dibolehkannya adalah kerana sembelihan itu merupakan dam yang berkaitan dengan ihram dan dapat diganti dengan puasa, maka ia boleh dilakukan sebelum hari al-nahar, sepertimana dam memakai wangian atau memakai pakaian berjahit. Begitu juga kerana ia dapat digantikan sebelum hari al-Nahar, maka semestinya menyembelih
hadyu
 boleh dilakukan sebelumnya, sebagaimana fidyah-fidyah lainnya” (Lihat
al-Mughni
, 3/247)
Imam al-Nawawi berkata, “Kesimpulan berkenaan waktu yang dibolehkan menyembelih haiwan hadyu ada tiga cara; Salah satunya, setelah bermulanya ihram umrah, dan yang paling sahih adalah setelah selesai daripada umrah dan ketiga ialah setelah bermula ihram haji.” (Lihat
al-Majmu
, 7/184)
Justeru, dalam hal ini, bagi orang yang dikenakan dam Tamattu‘ dan qiran, maka dia boleh melaksanakannya pada bila-bila masa selepas Tahallul Umrah sebagaimana pendapat dalam mazhab al-Syafi’i. Namun begitu, yang afdhalnya (yang paling baik) dan sebagai langkah keluar daripada khilaf ialah dengan menyembelih haiwan hadyu pada Hari al-Nahar (Hari Raya Haji) dan hendaklah penyembelihan itu dilakukan di dalam kawasan Tanah Haram Makkah.
Kesimpulan
Kami berpandangan, ibadah Haji yang merupakan salah satu daripada rukun Islam yang lima dan ia haruslah ditunaikan dengan sebaiknya. Di dalam sebuah hadith yang menerangkan asas-asas yang membentuk rukun Islam, Baginda SAW menyebut salah satunya iaitu:
وَحَجِّ الْبَيْتِ
Maksudnya:
“Dan mengerjakan haji di Baitullah (Makkah).”
Riwayat Bukhari (8); Muslim (16, 21); Tirmizi (2609)
Justeru, kami mengambil kesempatan ini untuk menasihati para jemaah agar melangsaikan dam jika terlibat dengannya dan mudah-mudahan dengan dam yang telah kita tunaikan tersebut dapat membebaskan jiwa kita daripada dosa-dosa maksiat seterusnya meningkatkan keimanan kita kepada Allah SWT.
Akhir sekali, marilah kita berdoa semoga kita dijauhi dan dilindungi oleh Allah SWT daripada perkara-perkara yang dimurkai oleh-Nya seterusnya hidup dibawah rahmat-Nya. Amin.
Bertarikh: 23 Mei 2023 bersamaan 3 Zulkaedah 1444H